Ninić: Produbljuje se sumnja u zvaničnu verziju Cvijanove smrti - Vladavina prava - Dnevni list Danas\nPočetna » Društvo » Vladavina prava » Ninić: Produbljuje se sumnja u zvaničnu verziju Cvijanove smrti\nViše tužilaštvo u Beogradu odbilo da dostavi spise predmeta otvorenog nakon pogibije bivšeg genseka Predsedništva\nNinić: Produbljuje se sumnja u zvaničnu verziju Cvijanove smrti\nVuk Jeremić09.04.2021. 13:15\nTužilaštvo je moglo da stavi tačku na spekulacije oko slučaja Cvijan.\nUmesto toga, odlučili su da prodube sumnju u zvaničnu verziju događaja, kaže za Danas advokat Ivan Ninić, komentarišući odluku Višeg tužilaštva u Beogradu da mu ne dozvoli uvid u spise predmeta otvorenog nakon pronalaska tela advokata i bivšeg generalnog sekretara Predsedništva Srbije.\nU rešenju kojim se zahtev odbija, a koje je Ninić objavio na društvenim mrežama, ističe se da je „o relevantnim činjenicama konkretnog predmeta javnost već obaveštena“ i da su tražene informacije već objavljene u dnevnoj štampi i televizijskim emisijama. Iz tog razloga, navodi se u rešenju koje je potpisala javna tužiteljka beogradskog VJT-a Nataša Krivokapić, objavljivanje traženih informacija nije neophodno, pošto su iste opštepoznate javnosti.\nNajavljujući žalbu Povereniku za informacije od javnog značaja, Ninić ističe da rešenje Višeg tužilaštva nema utemeljenje u pravu.\n– Oni ističu da su informacije opštepoznate, jer je u pojedinim medijima objavljen obdukcioni nalaz. Međutim, ja sam tražio uvid u kompletan spis predmeta, od korice do korice. Tu bi osim obdukcionog nalaza morala da bude i kompletna korespondencija tužilaštva sa drugim državnim organima, službena beleška MUP-a, fotografije sa lica mesta, ali i beleška u kojoj postupajući tužilac obrazlaže zbog čega je došao do zaključka da u konkretnom slučaju nema mesta krivičnom gonjenju, navodi Ninić.\nOn naglašava da se odlučio da traži uvid u spise predmeta kako bi bio u stanju da sam formira sopstveni sud o okolnostima smrti Vladimira Cvijana.\n– Javnost se uznemirila kada je objavljena vest da je pre tri godine poginuo Vladimir Cvijan i saopštenje tužilaštva ništa nije učinilo da se otklone sumnje u njihovu verziju događaja. Više slučajeva, u prvom redu slučajevi „Helikopter“ i „Savamala“ pokazali su nam da zvanična verzija događaja ima i svoju drugu stranu, ističe Ninić dodajući da je tužilaštvo igralo aktivnu ulogu u produbljivanju misterije oko smrti Vladimira Cvijana.\nPodsetimo, nakon što se u medijima pojavili dokazi da je advokat Vladimir Cvijan poginuo, Više javno tužilaštvo u Beogradu je u saopštenju potvrdilo tu informaciju. Oni su naveli da je njegovo beživotno telo pronađeno u Dunavu u januaru 2018. godine, kao i da je utvrđeno da u konkretnom slučaju nema mesta krivičnom gonjenju.\nVladimir Cvijan je u jednom periodu obavljao funkciju generalnog sekretara Predsedništva Srbije, za vreme mandata Borisa Tadića. Cvijan je dve godine pre okončanja Tadićevog mandata napustio Predsedništvo i postao član, tada opozicione, Srpske napredne stranke. Na izborima 2012. godine izabran je za narodnog poslanika. Već naredne godine je počeo javno da kritikuje predsednika stranke Aleksandra Vučića, a u jednom trenutku je najavio i kandidaturu za mesto predsednika SNS-a. Ubrzo je, međutim, napustio stranku. Paralelno se bavio i advokaturom, a postupao je u nekim velikim krivičnim postupcima. Poslednjih pet godina nije se pojavljivao u javnosti, a spekulisalo se da je živeo u inostranstvu.\nIvan NinićsmrtViše tužilaštvo u BeograduVladimir CvijanBeograd


Grad Niš obezbedio 70 miliona za plate grobara - juGmedia\nVeće grada Niša odobrilo je danas isplatu 70 miliona dinara iz gradske kase za povećanje osnivačkog kapitala Javno komunalnog preduzeća „Gorica“, ali će zapravo tim parama biti isplaćeni zaostale plate za 224 radnika koji su tužili tu firmu.\nRadnici niškog preduzeća koje se bavi sahranjivanjem i održavanjem grobalja tužili su sopstvenu firmu uglavnom zbog neisplaćivanja ugovorenih zarada, ali i za neisplaćivanje prevoza i kamata na zaostale dugove.\nSekretar sekretarijata za komunalne delatnosti, energetiku i saobraćaj Hranislav Djordjević rekao je da će izdvajanjem para iz budžeta grada biti izbegnuti dalji sudski troškovi i troškovi izvršitelja.\nOn je podsetio da je „Gorica“ nedavno potpisala sporazum sa Osnovnim i Višim sudom u Nišu o medijaciji u sudskim sporovima sa radnicima, tako da će sporovi na taj način biti okončani.\n„Ovim parama biće izmiren dug prema radnicima tako da se nadamo da više neće biti sudskih sporova„, kazao je Djordjević.\nZaposleni u Javno komunalnom preduzeću „Gorica“ su u prethodne dve godine u više navrata protestovali zbog neisplaćivanja plata i nadoknade za prevoz.\nNajradikalniji protest niški pogrebnici imali su u proleće 2016. godine kada su skoro dve nedelje spavali u grobljanskoj kapeli jer im je u to vreme preduzeće dugovalo devet plata.\nPIROT - Predsedniku Okužnog odbora SNS, Radmilu Kostiću na sutrašnjoj sednici republičkog parlamenta biće verifikovan poslanički mandat. (više…)\nSto šezdeset poljoprivrednika vučjanskog kraja danas je preuzelo ugovore za dodelu subvencija ukupne vrednosti 3,6 miliona dinara koje će im već sutra…\nVaroš Medveđa i još 16 naseljenih mesta iznad nje ostaće bez struje 20. juna u periodu od 9 do 13 sati zbog radova na elektro mreži, saopšteno je…


Na Gradini zaplenjeno 12.000 paklica cigareta\nIzvor: Radio Televizija Vojvodine, 11.Okt.2019, 15:04 (ažurirano 02.Apr.2020.)\nCarinici su na graničnom prelazu Gradina, u saradnji sa policijom, zaplenili 12.000 paklica cigareta "viktori" i "marlboro" sa bugarskim akciznim markicama.\nPrekršaj je otkriven kada je za kontrolu na ulazu u zemlju stigao automobil "folksvagen šaran" bugarskih registarskih oznaka, kojim je ka Španiji putovalo šest bugarskih državljana.\nDošavši na granični prelaz kroz zeleni kontrolni prolaz namenjen putnicima koji nemaju ništa za prijavljivanje i vozač i prisutni >> Pročitaj celu vest na sajtu Radio Televizija Vojvodine << putnici su to i potvrdili, rekavši da imaju samo lični prtljag i po jedan boks cigareta.\nAuto je ipak detaljno pregledan, a kako se ispostavilo, nije postojala ni najmanja fabrička šupljina u njemu, gde nisu bile nagurane paklice cigareta.\nCarinici su ih najpre pronašli u vratima prtljžnika, potom i u naslonima i šupljinama svih sedišta, prostoru ispod prednjih sedišta, zadnjem desnom krilu, instrument tabli i ispod ladice za dokumenta naspram suvozačkog sedišta.\nKako vrednost krijumčarenih cigareta prevazilazi trećinu vrednosti automobila i on je zadržan do okončanja prekršajnog postupka pred nadležnim sudom.\nZaplenjeno 1.200 boksova cigareta\nNa graničnom prelazu carinici u saradnji sa policijom zaplenili su 12.000 paklica cigareta sa bugarskim akciznim markicama, saopštila je danas Uprava carina...Zadržano je i vozilo kojim je pokušan šverc...Prekršaj je otkriven juče kada je kontrolisan automobil "folksvagen šaran" bugarskih registarskih...


(VIDEO) Kakav hendikep za domaćina: Najbolji igrač Rusije propušta Mundijal? - sport1.ba\n(VIDEO) Kakav hendikep za domaćina: Najbolji igrač Rusije propušta Mundijal?\n14.06.2018 u 17:32\nU 22. minuti susreta između Rusije i Saudijske Arabije desio se veliki hendikep za domaćina. Najbolji fudbaler Rusije, Alan Dzagoev nakon povrede nije mogao nastaviti susret, a u igru je ušao Denis Cheryshev.\nTrenutni rezultat ovog susreta je 1:0 za Rusiju, a strijelac jedinog pogotka jeste Yuri Gazinskiy.\nSvjetsko prvenstvo SP 2018


Banke zradile 158 miliona evra u prva tri meseca - Sve o novcu\nHome\tVesti\tBanke zradile 158 miliona evra u prva tri meseca\nU prva tri meseca ove godine banke u Srbiji zaradile su oko 158 miliona evra (pre plaćanja poreza) što je za celih 13 odsto više nego u istom periodu prošle godine.\nNakon što je prošle godine bankama smanjen profit za oko 60 miliona evra, iznosio je za 2019. ukupno 530 miliona evra, i to u potpunosti zbog zakona koji je regulisao stambene kredite u švajcarskim francima koji je banke koštao oko 70 miliona evra, početak ove godine bio je obećavajući za finansijski sektor, piše dnevni list Danas.\nIpak, izbijanje pandemije, zatim vanredno stanje i na kraju moratorijum, odnosno odlaganje plaćanja obaveza prema bankama od aprila do juna, dobar deo ovogodišnje dobiti banaka prebaciće u narednu godinu.\nPrvih pet banaka po veličini aktive kontrolišu 53 odsto tržišta, ali najprofitabilnijih pet banaka je zaradilo čak 73 odsto ukupne dobiti u sektoru.\nGubitke je zabeležilo šest malih banaka, API, Srpska, mts, Bank of Čajna, Mirabank i Mobi banka u ukupnom iznosu od 290 miliona dinara ili oko 2,5 miliona evra.\nNajveću dobit (pre poreza) u prva tri meseca ove godine ostvarila je AIK banka. Ova banka u vlasništvu Miodraga Kostića prikazala je kvartalnu dobit od čak 4,7 milijarde dinara u prva tri meseca. Recimo u prva tri meseca zarada je bila manja od 1,5 milijardi dinara. Prema kvartalnim bilansima banke ova dobit posledica je „ostalih prihoda“ koji su iznosili 4,7 milijardi dinara u prva tri meseca.\nRazlog za ovakav rezultat po svemu sudeći, smatra Nenad Gujaničić iz brokerske kuće Momentum sekjuriti, dolazi od dividendi. „U izveštaju o tokovima gotovine ove banke u prva tri meseca vidi se priliv od dividendi od 4,6 milijardi dinara, pa je sva prilika da je to uzrok i visokog profita AIK banke u prvom tromesečju“, rekao je Gujaničić za Danas. Inače, prošle godine AIK banka je stekla punu kontrolu nad slovenačkom Gorenjskom bankom koja je 2019. ostvarila dobit od 43,2 miliona evra. Iza AIK banke po visini dobiti našli su se Intesa banka sa 2,5 milijarde dinara, Komercijalna banka sa 2,3 milijarde i Unicredit banka sa 2,2 milijarde dinara dobiti. Na petom mestu završila je Raiffeisen banka sa 1,9 milijardi dinara profita za prva tri meseca.\nUprkos stalnom smanjenju kamatnih stopa banke su zabeležila rast neto prihoda od kamata za skoro četiri miliona evra u odnosu na isti period prošle godine.\nUkupan prihod od kamata za tri meseca je iznosio 275 miliona evra. Prihodi od naknada i provizija u neto iznosu povećani su za oko milion evra u odnosu na prva tri meseca 2019 i iznosili su 83,5 miliona evra.\nO padu kamata svedoči i činjenica da je obim kredita i potraživanja od komintenata povećan za četiri odsto, dok su neto prihodi od kamata povećani za 1,4 odsto.\nDodatno, Narodna banka je smanjila referentnu kamatnu stopu na 1,25 odsto tako da se može samo očekivati dalje smanjenje kamata, barem dinarskih.\nTo je možda i razlog zašto su banke nastavile da povećavaju svoje plasmane u državne obveznice i kod centralne banke. Udeo kredita u ukupnoj aktivi celog sektora je smanjen sa 61,2 odsto na kraju marta prošle godine na 59 odsto na kraju marta 2020. godine.\nTu prednjače domaće banke, Poštanska štedionica čijih je tek 34 odsto aktive plasirano u kredite i Komercijalna banka gde je taj iznos 41 odsto. S druge strane ove banke imaju značajna sredstva u državnim obveznicama i na računima kod Narodne banke.\nNakon prvog tromesečja najveća banka u Srbiji ostala je Inteza sa aktivom od 633 milijarde dinara odnosno 5,4 milijarde evra. Na drugom mestu je bila Unicredit banka sa tržišnim učešćem od 11,1 odsto, dok je na trećem mestu Komercijalna sa 10,6 odsto. Ipak, s obzirom da je NLB banka kupila Komercijalnu početkom godine, njih dve zajedno imaju skoro 12,5 odsto učešća što ih pozicionira na drugo mesto u srpskom bankarskom sektoru. Na četvrtom i petom mestu su OTP i Raiffeisen banka sa učešćem od 8,2 odnosno 8,1 odsto.\nEBRD obezbedila 75 miliona evra kredita za likvidnost


Omladinci na Banjici - Radio Sto Plus\nOmladinci na Banjici\nOmladinci fudbalskog kluba Novi Pazar gostuju sutra vršnjacima iz beogradskog Rada, u utakmici 22. kola Omladinske lige Srbije. Pomoćni trener mladih Novopazaraca Enes Reč izrazio je očekivanje da će njegovi igrači uspeti da na teškom gostovanju ostanu neporaženi, uprkos činjenici da su...\nOmladinci fudbalskog kluba Novi Pazar gostuju sutra vršnjacima iz beogradskog Rada, u utakmici 22. kola Omladinske lige Srbije.\nPomoćni trener mladih Novopazaraca Enes Reč izrazio je očekivanje da će njegovi igrači uspeti da na teškom gostovanju ostanu neporaženi, uprkos činjenici da su ih, jesenas, “građevinari” potpuno nadigrali i savladali na Gradskom stadionu sa 2:0.\n“Osim duže povređenih Rijada Muratovića i Holića, u ekipi neće biti Džankovića i Arijana Muratovića. Oslabljeni smo, ali moramo da pokušamo da nadoknadimo izgubljeno iz meča sa čačanskim Borcem”, rekao je Reč radiju Sto plus.\nRadnički Novi Beograd – Radnički 1923\nCrvena zvezda – Banat\nPartizan – Železničar\nBorac – Radnički Niš\nPrvoplasirana Crvena zvezda ima 45 bodova, slede Partizan sa 37, OFK Beograd sa 36, Vojvodina sa 35, pa Rad, Čukarički i niški Radnički sa 32 boda. Novi Pazar je trinaesti sa 24 boda.\nUtakmica između omladinaca Rada i Novog Pazara igra se u subotu, na pomoćnom terenu stadiona na Banjici, sa početkom od 13 časova.


Američka ekonomija i zvanično u recesiji | Korona virus | Al Jazeera Balkans\nNezaposlenost u SAD-u u aprilu skočila je na 14,7, da bi u maju opala na 13,3 postoEPA\nAmerička ekonomija je u recesiji, objavio je Nacionalni biro za ekonomska istraživanja (NBER), čime je označen kraj najduže ekonomske ekspanzije u historiji SAD-a.\nNBER je privatna istraživačka grupa, koju predvode glavni ekonomisti zemlje, a odavno se smatra zvaničnim arbitrom u procjeni kada počinju i završavaju određeni poslovni ciklusi.\nOdbor NBER-a saopćio je da je recesija počela u februaru, prenosi Beta, pozivajući se na Glas Amerike (VoA).\nPrema širokoj definiciji ovog biroa, recesija je "pad ekonomske aktivnosti koji traje duže od nekoliko mjeseci".\n"U odlučivanju da li da proglasi recesiju, odbor procenjuje obim i trajanje smanjenja ekonomske aktivnosti kao i to da li se pad prijavljuje duž različitih sektora. Odbor prepoznaje da su pandemija i odgovor u domenu javnog zdravlja rezultirali padom koji ima drugačiju karakteristiku", saopćio je NBER.\nBDP pao za 4,8 posto\nOrganizacija navodi da je bruto domaći proizvod (BDP) u Americi pao po godišnjoj stopi od 4,8 posto u prva tri mjeseca godine, a nezaposlenost skočila sa 3,5 posto u februaru na 14,7 posto u aprilu, da bi u maju opala na 13,3 posto.\nNeki ekonomisti predviđaju da će trenutna recesija biti kratka, kako se ekonomska proizvodnja bude povećavala, a poslovi ponovo počeli otvarati.\nMeđutim, optimizam je prigušen zbog mogućeg povratka korona virusa.\nUkoliko se to dogodi, kako navode, bit će potrebne više od dvije godine da se američka ekonomija vrati na nivo prije krize.


Desetine ranjene na novim protestima u Iraku\nBeta 19. januara 2020. 23:30\nBezbednosne snage Iraka ranile su danas desetine demonstranata pošto su obnovljeni antivladini protesti ponovo zahvatili Bagdad i jug zemlje, izjavili su aktivisti i zvaničnici.\nU sukobima demonstranata i bezbednosnih snaga u centru Bagdada ranjeno je najmanje 27 osoba. Bezbednosne snage su bacale suzavac i ranile 23 demonstranta koji su odgovorili kamenicama i povredili četiri policajca, izjavili su zvaničnici.\nProtesti su danas održani i u četiri provincije na jugu zemlje.\nMasovni antivladini protesti izgubili su snagu prethodnih nedelja kada je eskalacija tenzija izmedju SAD i Irana otvorila mogućnost sukoba na iračkoj teritoriji.\nPošto je kriza u regionu splasnula, irački aktivisti su vladi postavili rok od nedelju dana da odgovori na njihove zahteve za dubokim političkim reformama i najavili da će u suprotnom povećati pritisak novim demonstracijama.\nPobuna Iračana počela je 1. oktobra kada su hiljade ljudi izašle na ulice kritikujući raširenu korupciju, loše javne službe i nedostatak radnih mesta. Demonstranti traže temeljnu reformu iračkog političkog sistema, vanredne izbore i povlačenje vladajuće elite.


Vesti online / Vesti / Srbija / SPO i naprednjaci zajedno na izborima?\nVuk Drašković je podržao politiku koju vodi Vlada Srbije\nVuk Drašković je rekao da je tokom sastanka sa Vučićem podržao evropsku i kosovsku politiku Vlade, primenu Briselskog sporazuma, borbu protiv korupcije i kriminala. Drašković je rekao i da je Vučiću predložio da Srbija počne pristupanje NATO-u, ali da je odgovor Vučića bio da to nije moguće zbog skupštinske deklaracije. Jedna od tema bila je saradnja dve stranke.\n"Vi znate da su SPO i SNS već uveliko u mnogim koalicijama na lokalu. Izrazili smo zajednički stav o zajedničkom nastupu i na parlamentarnim izborima, SPO i SNS-a na listi SNS-a, ali će se o tome kada dođe vreme izjasniti stranački organi obe partije", rekao je Drašković.\nNa pitanje novinara da li je to predložio on ili Vučić, lider SPO-a je odgovorio: "To je potpuno nebitno. To je predložila realnost."\n"Srbiji se mnogo žuri, nama se svima žuri i nema zastajkivanja, to sam rekao. Nema okretanja unazad. Ne sme se napraviti nijedan korak unazad kada su u pitanju strateška magistralna pitanja, jer svako zastajkivanje ili kolebanje daje šansu povratku unazad da te snage koje su za vraćanje Srbije u devedesete su takođe u nadiranju i kontraofanzivi, i glavna meta su im naravno Aleksandar Vučić, SNS koja ga sledi i SPO", zaključio je Drašković.\nLider SPO je naveo i da bi "ubrzane evroatlanske, a ne samo evroposke integracije Srbije zapravo garantovale uspešan završetak evropskog puta Srbije". Drašković smatra i da bi ubrzane evroatlantske integracije Srbije "onemogućile pokušaj snaga iz devedesetih godina (prošlog veka) da sve zaustave, zakoče i spreče i vrate nas nekoliko decenija unazad".\nPodsetimo, pre njega prvi potpredsednik Vlade i lider SNS-a razgovarao je sa predsednikom LDP-a Čedomirom Jovanovićem.\nSRBIJA Vuk: Verujem u Vučićev preobražaj\nSRBIJA Sve će moj Vučić da izdrži\nUtorak 19.11.2013. 18:29\nUtorak 19.11.2013. 19:58


PU Zvornik: U januaru smanjen broj krivičnih djela za 43 odsto - u Bratuncu zabilježen slučaj obljube maloljetnog lica - infoBirač\nNa području koje pokriva Policijska uprava Zvornik u januaru ove godine evidentirana su 43 krivičnih djela, što je za 29 krivičnih djela ili 43 odsto manje nego u januaru prošle godine, saopštio je Mladen Savić., načelnik Sektora krim policije na redovnoj pres konferenciji za medije.\nOn je dodao da je 35 djela bilo iz oblasti opšteg kriminaliteta, pet iz oblasti zloupotrebe opojnih droga, dva iz oblasti privrednog kriminaliteta i jedno krivično djelo protiv bezbjednosti javnog saobraćaja.\n– Zbog izvršenja ovih krivičnih djela nadležnim tužilaštvima podnijet je 41 izvještaj protiv 36 lica, od kojih je bilo 12 povratnika u vršenju krivičnih djela – rekao je Savić i naglasio da u strukturi krivičnih djela opšteg kriminaliteta u januaru nije bilo evidentiranih teških krivičnih djela koja bi mogla da uznemire javnost.\nOn je istakao i da je zabilježen jedan slučaj obljube nad maloljetnim licem, odnosno djetetom mlađim od 15 godina, na području opštine Bratunac.\n– To lice je procesuirano, prema njemu se provode mjere i radnje od strane nadležnog tužioca u Srebrenici i nadležnog suda – rekao je Savić.\nNačelnik Policijske uprave Zvornik Aleksandar Vasiljević rekao je danas da je ova uprava formirala Štab „Izbori 2021“ za praćenje i obezbjeđivanje ponovljenih lokalnih izbora na području opštine Srebrenica raspisanih za 21. februar.\n– Poslovi i zadaci policije ostaju isti kao i za sve dosadašnje redovne izbore, odnosno biće bazirani na bezbjednost građana na terenu, kao i vršenje obezbjeđenja na svih 18 lokacija na kojima će se vršiti ponovljeni izbori – rekao je Vasiljević.\nNačelnik Sektora policije Dražan Erkić, govoreći o bezbjednosti saobraćaja, istakao je da je u januaru na području Policijske uprave Zvornik evidentirano 57 saobraćajnih nezgoda, što je manje za jednu saobraćajnu nezgoda u odnosu na isti mjesec prethodne godine.\n– Iz saobraćaja je isključeno 13 vozila i 84 vozača, od kojih je 66 vozača isključeno zbog vožnje pod uticajem alkohola, dok su dva vozača odbila da se podvrgnu alkotesiranju – rekao je Erkić i dodao da su četiri vozača isključena iz saobrađaja zbog odbijanja da se podvrgnu testu na prosustvo opojnih droga u organizmu.\nErkić je rekao da je i dalje najdominantniji uzrok saobraćajnih nezgoda brzina vožnje koja nije prilagođena uslovima puta, kao i strana kretanja vozila.\nGranica u Zvorniku česta ruta za ilegalne migrante: Plivaju preko Drine, pužu preko plinovoda, kriju se u čamcima\nOtvoren novi proizvodni pogon Tehničkog remonta Bratunac


Završena rekonstrukcija piste na aerodromu Dubai - Aviokarta.net\nVesti » Završena rekonstrukcija piste na aerodromu Dubai\nZavršena rekonstrukcija piste na aerodromu Dubai\nMeđunarodni aerodrom u Dubaiju (DXB) je završio rekonstrukciju severne piste čime je ponovo spreman da prihvati celokupan saobraćaj.\nLetovi koji su tokom rekonstrukcije bili premešteni na aerodrom Dubai World Central (DWC) sada su u potpunosti vraćeni na DXB.\nDomaće aviokompanije Emirates i Flydubai, sada mogu ponovo da ponude svojim putnicima transferne letove u punom kapacitetu.\nRekonstrukcija piste je deo master plana prema kome će aerodrom u Dubaiju do 2020. godine imati kapacitet za više od 103 miliona putnika godišnje. Aerodrom u Dubaiju je početkom godine premašio londonski aerodrom Heathrow po broju putnika u međunarodnom saobraćaju čime je postao najveći aerodrom na svet prema tom pokazatelju.\nFlydubai u Beogradu\nAviokompanija Flydubai koja povezuje Beograd i Dubai je potvrdila za Aviokarta.net da su svi letovi iz mreže linija ove kompanije kao i kompanije Emirates, sa kojom Flydubai ima partnersku saradnju, ponovo dostupni i putnicima iz Beograda od 21. jula. Od oktobra ove godine Flydubai će početi da leti i do Mumbaja pet puta nedeljno, a bići omogućena dobra veza sa letovima iz Beograda.\nIz ove kompanije nam kažu da su im letovi puni tokom letnje sezone i da je interesovanje bolje nego ikada do sada. Već sada su najavili pojačanje saobraćaja oko Nove godine uvođenjem četiri vanredna leta. Flydubai je ustalio svoj red letenja na liniji Beograd – Dubai na tri polaska nedeljno (utorkom, četvrtkom i subotom), a tako će ostati i preko zime.


Proizvodnja u Metalcu počinje 20. januara - GlasCG\nGlasCG EKONOMIJA Proizvodnja u Metalcu počinje 20. januara\nFabrika Metalac iz Nikšića, koja posluje u okviru matične češke firme Termochem, nastaviće proizvodnju 20. januara, jer su odlaganje početka rada uslovili problemi u naplati potraživanja i kašnjenja u isporuci, saopštio je direktor Živorad Krsmanović.\nKašnjenje naplate potraživanja i isporuke, kako je agenciji MINA-business objasnio Krsmanović, uslovljeno je zbog praznika koji se u Evropi slave u drugoj polovini decembra, a u Crnoj Gori do polovine januara.\n– Ugovorenog posla ima i uradićemo sve što je u našoj moći da prevaziđemo nastalu situaciju – odgovorio je Krsmanović na navode radnika da u fabrici fali materijala za rad i da zaposleni ne znaju hoće li proizvodnja biti uopšte pokrenuta.\nKrsmanović je potvrdio da radnicima nije isplaćena trećina oktobarske plate i da bi trebalo da bude obezbijeđena do 20. januara, kada treba da počne i proizvodnja.\n– Novembar je mjesec kada radnici nijesu radili, a tačno je da im je poslodavac obećao nadoknadu koja se treba odraditi preraspodjelom radnog vremena u narednom periodu. Do sada je samo jedna trećina posla odrađena od dogovorenog – rekao je Krsmanović.\nPrema njegovim riječima, decembarska plata još nije prispjela za uplatu, a uprava će se potruditi da bude na vrijeme obezbijeđena.\nOn tvrdi da zbog prekida rada u novembru, otkaz nije dobio nijedan radnik, osim što se protiv četvorice vodi postupak utvrđivanja disciplinske odgovornosti zbog povrede radne obaveze.\n– Dva radnika su tražila sporazumni raskid ugovora, što im je odobreno i završeno. Sa nastavkom proizvodnje, nastaviće se i produženje ugovora, kao što je i prije bila praksa – naveo je Krsmanović.\nRadnici su prethodno saopštili da nemaju informacije od uprave da li će rad u Metalcu Termochem biti nastavljen, zbog odlaganja najavljenog početka rada.\nObjavljeno u EKONOMIJA, GLAVNA\tTagovi Metalac\nOpozicija bojkotovala parlament sa različitim stepenom uspjeha


Italija kaznila Amazon sa 1,28 milijardi dolara | PC Press\nItalija kaznila Amazon sa 1,28 milijardi dolara\n10. decembar 2021. 9. decembar 2021. Nenad Gajic\nItalijanski antimonopolski organ (AGCM) kaznio je Amazon sa 1,13 milijardi evra odnosno 1,28 milijardi dolara zbog “zloupotrebe dominantnog položaja”, što je druga kazna koju je nametnuta Amazonu u poslednjih mesec dana.\nAmazon je apsolutno dominantan\nAmazon ima poziciju „apsolutne dominacije“ na italijanskom tržištu brokerskih usluga, „što mu je omogućilo da promoviše sopstvenu logističku uslugu, pod nazivom Fulfillment by Amazon (FBA)“, piše u saopštenju za javnost.\nPrema AGCM-u, kompanije moraju da koriste Amazonovu FBA uslugu ako žele pristup ključnim pogodnostima kao što je Prime label, što im zauzvrat omogućava da učestvuju u rasprodajama poput Black Friday-a i drugim ključnim događajima. „Amazon je na taj način sprečio prodavce trećih strana da povezuju oznaku Prime sa ponudama kojima se ne upravlja pomoću FBA“. Regulatorni organi su saopštili da je pristup tim funkcijama “ključan” za uspeh prodavca.\nTakođe je navedeno da prodavci trećih strana koji koriste FBA ne podležu istim strogim zahtevima za performanse kao prodavci koji ne koriste FBA. Kao takvi, manje je verovatno da će biti suspendovani sa platforme ako ne uspeju da ispune određene ciljeve. Konačno, primećuje se da su prodavci koji koriste Amazonove logističke usluge obeshrabreni da ponude svoje proizvode na drugim online platformama, barem u istoj meri kao na Amazonu.\nAGCM je saopštio da je uveo visoku kaznu jer smatra da su odluke Amazona „posebno ozbiljne” s obzirom na njihovo trajanje i efekte koje su izazvali.\nPored novčane kazne, od Amazona je zahtevano da svim nezavisnim prodavcima dodeli privilegije koje uživaju prodavci FBA usluge, pod uslovom da poštuju druga pravila i zakone. Amazon će te standarde morati da definiše i objavi u roku od godinu dana, a njegove radnje sprovodiće nadzorni poverenik.\nPotparol Amazona rekao je da se kompanija “u potpunosti ne slaže” sa odlukom i da će se žaliti. Takođe je napomenuto da prodavci koji ne koriste FBA uslugu mogu da koriste njegovu uslugu Seller Fulfilled Prime (SFP), koja im daje pristup Prime pogodnostima bez potrebe da koriste Amazonove logističke usluge.\nAmazon kažnjen po drugi put\n“Ne slažemo sa odlukom Italijanskog autoriteta za zaštitu konkurencije (ICA) i uložićemo žalbu. Predložena novčana kazna i pravni lekovi su neopravdani i nesrazmerni. Više od polovine ukupne godišnje prodaje na Amazonu u Italiji dolazi od malih i srednjih preduzeća, a njihov uspeh je u srcu našeg poslovnog modela”.\n“Mala i srednja preduzeća imaju više kanala za prodaju svojih proizvoda kako online tako i offline. Amazon je samo jedna od tih opcija. Stalno ulažemo da bismo podržali rast 18.000 italijanskih malih i srednjih preduzeća koja prodaju na Amazonu, i pružamo više alata našim prodavcima, uključujući i one koji sami upravljaju pošiljkama”, saopštili su iz kompanije.\nProšlog meseca, Amazon i Apple su kažnjeni sa 228 miliona dolara u Italiji jer su nepravedno ograničili prodaju Beats-a ograničavajući ih na odabrane trgovce na malo.\nEU je takođe izrekla Amazonu rekordnu kaznu od 888 miliona dolara zbog kršenja strogih zakona o privatnosti podataka GDPR bloka. Drugi tehnološki giganti su takođe pod lupom u EU.\nNaime, EU je nedavno otvorila antimonopolsku istragu u vezi sa pravilima Apple-ovog App Store-a, posebno u vezi provizija u vezi sa kupovinom u aplikaciji.\nTagovi: amazon, FBA, Italija, novčana kazna, regulatorni organi, zloupotreba monopolskog položaja\n← Cenzura: Tor blokiran u Rusiji\nAndroid 12: ako vaš telefon pokazuje ikonu kamere/mikrofona – možda vas neko špijunira →


Peconijeva imperija uzdrmala Vrbas\nUsled masovnog otpuštanja radnika u prehrambenoj industriji, ozbiljno je dovedena u pitanje dalja sudbina ove privredne grane\nPrivatizacija giganata u proizvodnji hrane, poput „Karneksa“, Šećerane „Bačka“, „Vitala“, Fabrike keksa „Medela“, mlinsko-pekarskih kapaciteta i agrarnog kompleksa od nekoliko hiljada hektara oranica, stanovništvu Vrbasa nije donela ničeg dobrog, a socijalne tenzije sve su izraženije.\nBez posla je, tokom minule četiri godine, ostalo oko 4.000 radnika, što je i te kako ruiniralo doskora natprosečan standard u ovom delu Bačke. Uz to, i svi pokazatelji privredne stabilnosti i razvoja u privatizovanim firmama srozani su na najniže grane. Kako se čulo na nedavnom protestnom skupu održanom u Vrbasu, lavovski deo profita ostvarenog u ovoj sredini nekontrolisano se odliva, a „nove gazde, umesto da ulažu u razvojne programe, nagoveštavaju preseljenje čitavih pogona na nove lokacije u drugim gradovima i otpuštanje još većeg broja radnika“.\n– Samo tokom oktobra, Predrag Ranković Peconi, vlasnik „Inveja“, u čijem sastavu je i „Vital“, dao je nalog administraciji ove fabrike da otplati navodni investicioni kredit njegove kompanije od osam miliona evra. Tako je, uz samo jedan potpis, iz vrbaske Fabrike ulja otišla basnoslovna suma novca, a da nikome nije jasno kuda i zašto, budući da je poznato da „Invej“ ništa ne gradi – rekao nam je predsednik vojvođanskog odbora UGS „Nezavisnost“ Slavko Vlaisavljević i naglasio da je istovetna situacija i u većini ostalih privatizovanih privrednih sistema.\nInače, Peconijevu vrbasku „poslovnu imperiju“, osim „Vitala“ iz kojeg je nedavno otpušteno više od 200 radnika, čini još i „Trivit – mlin“, koji će uskoro prestati da radi a svi zaposleni naći će se na ulici, kao i Fabrika keksa „Medela“ iz koje su upravo ovih dana 34 sredovečne žene „prebačene“ na evidenciju nezaposlenih gde će, po svemu sudeći, dočekati penziju. Tako je, sa ranijim otkazima u pomenute tri firme, spisak „prekobrojnih“ radnika, po aršinima „Inveja“, za minule tri godine, već dosegao hiljadu imena.\nNa delu je sistematsko uništavanje prehrambene industrije, što ozbiljno preti daljem opstanku ove privredne grane. Najavljuju se nova masovna otpuštanja radnika, a nikoga pri tom nije briga ko će ubuduće raditi, kako će grad uopšte opstati. Sve se ovo dešava naočigled države, mada je jasno već poodavno da je posredi grubo kršenje Ustava Srbije i međunarodnih konvencija o ljudskim pravima – upozoreno je na protestnom skupu u Vrbasu.\nOtkaz za povređenu na radu\n„Mada sam na bolovanju zbog povrede na radnom mestu, zadobijene još pre četiri meseca, sada sam se našla na spisku suvišnih. Moje lečenje potrajaće još izvesno vreme, ali poslodavac uopšte ne haje za to, već, protivno svim pravnim normama i kolektivnom ugovoru, daje mi otkaz”, kaže za naš list dugogodišnja radnica „Vitala“ Jasmina Radović.


14.05.2020 u 13:34\nManji razmak u fabrici nego na plaži\nItalijanski priobalni regioni Veneto, Emilija Romanja i Furlanija-Julijanska Krajina zatražili su danas da se smanji predviđeno rastojanje od pet metara među posetiocima plaža. „Ako je jedan metar (razdaljine među radnicima) u fabrikama, zašto pet na plaži”, pitaju regionalni lideri, prenosi italijanski list „Korijere dela Sera”. Prema preporuci zdravstvenih stručnjaka, suncobrani na plažama trebalo bi da budu postavljeni na udaljenosti od pet metara kako bi se sprečilo širenje virusa. Propisana razdaljina među ljudima u barovima i prodavnicama je metar, kao i među radnicima u fabrikama. Veneto je tražio od italijanske vlade da pojednostavi pravila, pored ostalog, i za kupališta, salone lepote i restorane\n12.11.2019 u 11:49\nFrancuske obale zapljusnute paketima kokaina\nNekoliko plaža na zapadu Francuske zatvoreno je prethodnih sedmica jer ih je preplavila tona najčistijeg kokaina. Paketi ovog narkotika gotovo svakodnevno se pojavljuju na francuskoj zapadnoj obali, pa je, prema navodima Bi-Bi-Sija, samo na jednoj plaži policija pronašla 14 kilograma droge. Kako se procenjuje, ulična vrednost kokaina čije poreklo se istražuje, ide i do 66 miliona dolara. Policija upozorava stanovništvo da im sledi kazna za krijumčarenje droge ukoliko uzmu neki od paketa, a osim toga, navode i da je reč o veoma čistom kokainu pa konzumentima preti velika opasnost od predoziranja. Kako se pretpostavlja, droga je bačena sa nekog od brodova ili je tovar izgubljen u oluji. Pojava da paketi droge završe na plaži nije toliko retka koliko bi na prvi pogled moglo\n05.11.2019 u 13:05\nCrnoj Gori nedostaje 30 hektara plaže\nPODGORICA – Crnoj Gori će u narednih pet godina nedostajati 30 hektara plaže za glavnu sezonu, navodi se u programu unapređenja morskog dobra. U studiji se navodi da je crnogorski obalski pojas površine 58 kvadratnih kilometara i 2,54 hiljade kilometara kvadratnih akvatorijuma zakonom definisan kao zona morskog dobra, koja kao takva uživa posebnu zaštitu. „Za kupanje i rekreaciju koristi se oko 270 hektara, koje čini 52 kvadratna kilometra prirodnih plaža i 100 kupališta nastalih izgradnjom ili adaptacijom da procenjenim kapacitetom od 300 hiljada istovremenih kupača”, navodi se u programu urađenom za potrebe Javnog preduzeća za upravljanje morskim dobrom. Plaže Crne Gore već danas su, kako se navodi, sa manjim kapacitetom u odnosu na potražnju, prenosi Tanjug. „Čak i da\n24.07.2019 u 14:54\nNeobično „stvorenje” u plićaku Dunava\nPosetiocima Štranda, gradske plaže u Novom Sadu pažnju je privuklo neobično „stvorenje” u plićaku Dunava - pojavio se rečni sunđer. Posebno su bili fascinirani i iznenađeni najmlađi posetioci koji su dovodili roditelje da im pokažu neobičan kružni mehurast oblik koji je „izronio” iz vode, javlja reporter Tanjuga koji je fotografisao ovog gosta na popularnoj novosadskoj plaži. Ubrzo, prema rečima biologa, otkriveno je da je se radi o rečnom sunđeru, odnosno dupljaru, a to što ih ima u Dunavu je dobar znak, kažu, jer pokazuje da je voda čista za njihov opstanak.


Početna / Vesti / Nova humanitarna aukcija!\nNova humanitarna aukcija!\nHUMANITARNA AUKCIJA POSEBNOG DRESA I KAPITENSKE TRAKE STEFANA MITROVIĆA!\nHumanitarna organizacija „Zajedno za život“ pokrenula je novu humanitarnu internet aukciju, a ovoga puta ljubitelji sporta mogu da se nadmeću za poseban dres i kapitensku traku kapitena Strazbura, Stefana Mitrovića i tako pomognu u lečenju dece sa težim oboljenjima.\nReprezentativac Srbije i predvodnik slavnog francuskog kluba donirao je za ovu humanitarnu aukciju kapitensku traku i dres u kojem je je igrao meč protiv Remsa, a koji je bio u znaku davanja podrške porodicama žrtava terorističkog napada koji se dogodio u Strazburu nekoliko dana pred utakmicu.\nHumanitarna aukcija za dres Strazbura i kapitensku traku Stefana Mitrovića trajaće narednih 5 dana, početna cena je samo 10 dinara, a u ovu humanu akciju možete se uključiti putem ovog linka:\nMitrović napominje da se rado uključio u akciju koju je pokrenula organizacija „Zajedno za život“.\nUvek pomažem kada mogu i smatram da je obaveza nas sportista da skrećemo pažnju na bitne teme u društvu. Jako mi je drago što na ovaj način mogu da podržim rad ove humanitarne organizacije i nadam se da je ovo samo početak i da ću učestvovati i u sledećim akcijama. Ovaj dres ima posebnu važnost jer je utakmica na kojoj je nošen bila specifična, igrali smo za žrtve terorističkog napada i cela utakmica je bila jako emotivna.\nTakođe, Mitrović je nedavno osvojio Liga Kup Francuske sa Strazburom, ali je dobio i još jednu titulu, postao je ambasador organizacije „Zajedno za život“.\nSjajna godina za sve u klubu, trofej Kupa zaista mnogo znači i sav trud koji je uložen dobio je smisao osvajanjem tog trofeja. Nakon toga dolazi takođe bitna titula ambasadora „Zajedno za život“, to je za mene jako bitna uloga jer se pridružujem i ostalim velikim imenima iz sveta sporta kao što su Dejan Stanković, Veljko Paunović, Nemanja Matić i ostali koji su takođe ambasadori ove organizacije.\nHumanitarna organizacija „Zajedno za život“ jedinstvena je organizacija,kako u regionu tako i šire, humanitarno-sportskog tipa, koja putem akcija koje su povezane sa sportom sakuplja sredstva za pomoć pri lečenju dece sa težim oboljenjima.\nHumanitarna organizacija za sada je pomogla pedesetoro dece kojima je bila potrebna pomoć za lečenje težih oboljenja sa preko sedam miliona dinara.\nPored velikih humanitarnih utakmica, Sportskih Bazara i aukcija dresova, organizacija se ističe i organizacijom inovativnih humanitarnih akcija kao što su „Penal za život“ i „1 na 1 za život“.\nOva humanitarna organizacija takođe pruža podršku i roditeljima čija se deca leče, pa se tako na sajtu organizacije može naći deo „Roditelji za roditelje“ gde se mogu kontaktirati roditelji koji su prolazili sa svojom decom kroz procese lečenja težih oboljenja, i savetima i kontaktima pomoći roditeljima koji se nažalost sada nalaze u toj sutaciji.\nObjavljeno: 08.04.2019 12:36:14


Pogledajte kako Fuad Kasumović kreće u kampanju za izbore preko stranice Gradske uprave - ZENICAgrad.INFO\nPogledajte kako Fuad Kasumović kreće u kampanju za izbore preko stranice Gradske uprave\nPosted on 14. Juna 2021. 14. Juna 2021. By\nGrađani su sve glasniji i odlučniji u izražavanju nezadovoljstva spinovanju i laganju od strane Fuada Kasumovića i njegove botovske armije. Tako u najnovijem osvrtu, kojeg je Gradska uprava bukvalno pokrala sa lokalnog portala Zenicablog, te objavila kao NOVOST šest dana nakon stvarne objave, krivicu umjesto na ministricu ZORU DUBLJEVIĆ (HDZ) Kasumović prebacuje na Fadila novalića i SDA.\nI tu se ne završava, iako je stvarno sramota da klubovi i sportisti budu odbijeni zbog loše uvezane ili numerisane prijave, prema objavljenom faksimilu vidljivo je da je većina zeničkih klubova ipak opravdano odbijena, jer nisu imali čiste finansisjke papire, baš kao i Kasumovićeva Gradska uprava. Da kuja ne laje zbog sela, kao što kaže narodna, pokazuje i Kasumovićev “rat” sa komentarima, jer ne pomaže ni uporno brisanje, ali ni skretanje sa teme.\nPogledajte kako fizičko lice Fuad Kasumović kreće u kampanju za izbore preko stranice Gradske uprave koja treba služiti svim građanima, pa i onima koji ne podržavaju dotičnog. Uzgred, teror manjine zvan “za mene je glasalo 33 hiljade” zaslužuje samo jedan odgovor – ali nije preostalih 100 hiljada!\nPrevious Post: Obilježen Dan šehida Orahovice\nNext Post: Češka pobijedila Škotsku, Schick postigao najljepši gol Eura


Zaev: Izmjene Ustava biće završene u januaru - CdM\nZaev: Izmjene Ustava biće završene u januaru\nPremijer Makedonije Zoran Zaev izjavio je danas da očekuje da izmjene makedonskog ustava predviđene dogovorom sa Grčkom budu završene u januaru.\nPovodom najave opozicionih albanskih partija Besa i Alijansa za Albance, koje podržavaju ustavne izmjene u skladu sa dogovorom sa Grčkom, da će podnijeti ustavne amandmane za unaprjeđenje statusa Albanaca, Zaev je rekao da Vlada Makedonije “neće dozvoliti širenje pandorine kutije” i da “niko nema pravo da uslovljava integraciju Makedonije u EU i NATO”.\nMakedonski premijer je rekao da ne očekuje da će najveća makedonska opoziciona partija VMRO DPMNE blokirati usvajanja ustavnih amandmana predviđenih dogovorom sa Grčkom, kojima će biti promijenjen naziv države u Sjeverna Makedonija i da će izmjene biti realizovane do januara.\nZaev je rekao da “ne vidi cjelishodnost opoizicijske blokade” i dodao da će, nakon konsultacija sa svim političkim partijama, Vlada Makedonije usvojiti amandmane do 5. novembra, nakon čega počinje parlamentarna procedura.\n“Rokovi su jasno precizirani u Poslovniku i u okviru tih rokova će se voditi sve diskusije, pa zato sebi dozvoljavamo da projketujemo rokove – sredina januara ili druga polovina januara”, rekao je on.\nZaev je rekao da je o sadržini ustavnih amadmana informisao grčkog kolegu Aleksisa Ciprasa i da je očekivanje u Skoplju da će, nakon što se završi postupak za promjenu Ustava Makedonije, proces ratifikacije Dogovora iz Prespe preći u parlament Grčke.\nTagsizmjene januar Makedonija Ustav Zoran Zaev


Follow @RSE_Balkan Ognjen Zorić 13.12.2012\nSjeverna Koreja se oglušila na međunarodna upozorenja i, kako tvrdi, izvela najavljeno lansiranje rakete. SAD je potvrdio da se na nebu nalazi novi objekt, dok je Sjeverna Koreja priopćila da je u Zemljinu orbitu poslala satelit. Južna Koreja, SAD i Japan su osudili lansiranje zbog zabrane testiranja raketa dugog dometa. Glavni tajnik UN-a Ban Ki-moon rekao je da se radi o "jasnom kršenju UN-ove rezolucije". Video> Reuters, 12. decembar 2012. „Ovaj proces će biti nastavljen i verujem da će Savet bezbednosti preduzeti odgovarajuće akcije, koje će biti brze i snažne“, istakao je on.\n"... Reakcija je stigla i iz Bele kuće. Portparol Džejn Karni, rekao je da će se Severna Koreja se suočiti sa "posledicama"..."Auuu, koja "greska"!Nisu pitali bankrotiralu imperiju - da li smiju izbaciti u orbitu satelit!Sramota Sjeverna Koreja.I jos ona "NEzasticena ljudska parava i humanitarizam" u zemlji ...Pa... stvaaaarno ste za "demokratsku i humanitarnu" invaziju Sjeverna Koreja.Nadam se da ce "humanitarni i demoratski" NATO pod komandom bankrotirale imperije - to brzo izvseti...Da ne gledamo vise kako bez pitanja - lansirate satelite u orbitu...Evo vec sam spremio kokice...


Predsednik Nikolić na sednici Saveta bezbednosti UN: Srbija za mir i dijalog, ali neće pristati na ucene | Gde Investirati\nPredsednik Srbije Tomislav Nikolić izjavio je danas da će Srbija nastaviti da sprovodi miroljubivu politiku i da vodi dijalog s Prištinom, da je spremna za dogovore i kompromise, ali da neće pristati na ucene niti će bilo kome davati izgovor za nasilje.\n“Republika Srbija nastaviće da sprovodi odgovornu i miroljubivu politiku i nikome neće dati izgovor za eskalaciju i nasilje. U dijalogu izmedju Beograda i Prištine Srbija nastoji da utre put postepenoj normalizaciji stanja, ali za iskren i životno sprovodljiv dogovor potrebna je i iskrenost drugog sagovornika”, izjavio je Nikolić na sednici Saveta bezbednosti UN, na kojoj se razmatra izveštaj generalnog sekretara Antonija Gutereša o UNMIK-u.\nNikolić je rekao da su nastojanja Srbije da se drži dijaloga u kontinuitetu praćena kršenjem dogovora i agresivnim postupcima vlasti u Prištini sa ciljem da se isprovociraju sukobi, navodeći kao primere zabranu isporuke udžbenika na srpskom jeziku, pokušaj konfiskacije kombinata Trepča, zabranu ulaska na Kosovo voza iz Beograda.\nNikolić je ocenio da slanje specijalnih policijskih jedinica na sever Kosova zbog voza koji je iz Beograda krenuo u Kosovsku Mitrovicu predstavlja poziv na oružani sukob i direktnu pretnju životima civila.\n“Siguran sam da delite moju zabrinutost zbog slanja, bez obavezne saglasnosti lokalne srpske zajednice, etnički čistih specijalnih policijskih jedinica naoružanih ofanzivnim oružjem na Sever Kosova i Metohije, koji je u najvećem broju naseljen srpskim stanovništvom”, rekao je Nikolić.\nPredsednik Srbije je dodao da se saobraćajno povezivanje ljudi u 21. veku ne može smatrati provokacijom prema bilo kome, a da su inicijativu da voz saobraća na toj liniji pokrenuli studenti jedinog univerziteta na Kosovu i Metohiji gde se nastava odvija na srpskom jeziku.\nPriština je na to, podsetio je, “odgovorila pretnjama, miniranjem pruge i upotrebom dugih cevi i borbenih vozila”.\n“Bila je to direktna pretnja životima civila. Manifestacija institucionalne namere upotrebe nasilja prema miroljubivim studentima, pripadnicima nealbanskih zajednica, otvorena je i ozbiljna pretnja miru u bezbednosno krhkoj situaciji na Kosovu i Metohiji”, ocenio je Nikolić.\nNikolić je rekao da je Srbija nesumnjivo posvećena rešavanju svih otvorenih pitanja putem dijaloga u statusno neutralnom okviru, ocenivši da su državne institucije Srbije, reagujući odgovorno i odlučno na sve izazove, uticale na smirivanje tenzija na Kosovu i Metohiji, koje su pretile da eskaliraju.\n“Poruka koju sa ovog mesta želim da pošaljem svim ekstremistima jeste da mirna rešenja nemaju alternativu. Problemi i otvorena pitanja moraju se rešavati putem dijaloga, a ne pretnjama i upotrebom sile”, rekao je Nikolić i dodao da bi formiranje Vojske Kosova, čime bi bila prekršena rezolucija 1244, predstavljalo “ozbiljnu pretnju naporima u pravcu stabilizacije ne samo Kosova i Metohije, već i Zapadnog Balkana”.\nNikolić je ocenio da je Srbija u okviru dijaloga s Prištinom “konstruktivna i realna u predlozima”, da je pokazala spremnost na kompromise i da je posvećenja pronalaženju obostrano prihvatljivih rešenja.\nSrbija je čvrsto opredeljena da se nastavi dijalog Beograda i Prištine, rekao je Nikolić, ocenivši da su odredjeni rezultati postignuti, “ali ni približno onim koji se očekuju”.\nDijalog, dodao je, ne sme biti zloupotrebljavan kao platforma za nametanje interesa jedne strane, a pogotovo ne za nametanje jednostrano proglašene nezavisnosti.\n“Štetan je manir prištinskih vlasti da, uz saglasnost nekih velikih sila koje su sponzori pokušaja njihove nezavisnosti, pribegavaju jednostranim potezima, nepoštujući Briselski dijalog kao dogovoreni okvir rešavanja otvorenih pitanja”, rekao je Nikolić i dodao da rešenje za pitanje Kosova i Metohije ne može biti “bazirano na diktatu i dovodjenju Srbije pred svršen čin”.\nNikolić je izjavio da Srbija neće priznati Kosovo šta god da se nudi zauzvrat i kakvim god pritiscima bili izloženi.\n“Srbija je spremna na dogovore, ali ne na ucene, spremna na razgovore, ali ne na ultimativna jednostrana rešenja, spremna na suštinsku autonomiju Kosova i Metohije, nikada na Nezavisnu državu Kosovo”, rekao je Nikolić.\nOcenio je da je dijalog konstantno praćen kršenjem dogovora i agresivnim postupcima vlasti u Prištini.\n“Cilj je da se isprovociraju sukobi: od zabrane isporuka udžbenika na srpskom jeziku, preko konstantnih napada na Srbe i njihovu imovinu, protivpravnog pokušaja konfiskacije rudarsko-metalurško-hemijskog kombinata Trepča, do najnovijih primera zabrane ulaska na Kosovo i Metohiju voza iz Beograda, što predstavlja najgrublje kršenje osnovnih ljudskih prava i slobode kretanja”, ocenio je predsednik Srbije.\nPodsetivši da ni četiri godine od postizanja Briselskog sporazuma još nije počelo formiranje formiranje Zajednice srpskih opština, Nikolić je rekao da “predstavnici Prištine sve otvorenije poručuju da njih ova Zajednica i ne zanima i da se neće držati dogovora” i pozvao međunarodnu zajednicu da ujedinjeno i snažno reaguje na takvo ponašanje.\n“Četiri godine su više nego dovoljno vreme. Izgovori za odugovlačenje više se ne smeju tek tako prihvatati. Formiranje i aktiviranje Zajednice srpskih opština je prioritetno”, rekao je Nikolić, ocenivši da je to neophodno je i kako bi se sprečila dalji rast nepoverenja.\nPovodom zahteva za izručenje lidera Alijanse za budućnost Kosova Ramuša Haradinaja, Nikolić je upitao zašto niko nije osudio njegovu otvorenu pretnju novim ratom kada je rekao da će “Srbija proći kao 1999. godine”.\n“Nekažnjivost za počinjene zločine ne sme se dozvoliti ni tolerisati. Ovo je civilizacijsko pitanje i ozbiljan test za celokupno članstvo UN, prilika da pokažemo da su pravo i pravda iznad politike i da su sve žrtve jednake u svom stradanju”, poručio je predsednik Srbije.\nTokom protekla četiri meseca evidentirano je više od 30 etnički motivisanih napada na Srbe i drugo nealbansko stanovništvo, naveo je Nikolić, ocenivši da nema elementarnih uslova za održiv povratak raseljenih, a da je broj povratnika na Kosovo i dalje je “poražavajuće mali”.\n“Smatramo potrebnim da se, uz zadržavanje dela izveštaja posvećenog severu Kosova i Metohije, uvede i deo koji bi se fokusirao na položaj manjinskih zajednica južno od reke Ibar”, rekao je Nikolić.\nNikolić je rekao da je situacija na Kosovu i dalje “nestabilna i u latentnoj opasnosti od eskalacije nasilja”, a da su najugroženiji povratnici u nacionalno mešovite sredine, čemu bi, dodao je, trebalo posvetiti veću pažnju u izveštaju generalnog sekretara UN.\n“Radikalizacija političke klime i jačanje političke, etničke i verske netrpeljivosti pojačavaju nestabilnost bezbednosne situacije na Kosovu i Metohiji. U Pokrajini je prisutan drastičan porast verskog ekstremizma sa elementima terorizma i delovanja radikalizovanih ekstremista koji se vraćaju sa ratišta na Bliskom istoku”, rekao je predsednik Srbije.\nPrevious Evro porastao iznad nivoa 1,06 dolara\nNext Rekordna dobit Pošte Srbije u 2016. godini\nTags Kosovo i MetohijaSavet bezbednosti UN\nIlegalni domovi za stare u Srbiji bez elementarnih uslova za život\nU današnjoj akciji Ministarstva za rad otkriveno je devet ilegalnih domova za stare u Srbiji u kojima nisu bili obezbeđeni elementarni uslovi za život korisnika, izjavio je ministar za rad,\nIvica Dačić napustio skup u Varšavi zbog uvreda Envera Hodžaja\nMinistar spoljnih poslova Srbije Ivica Dačić izjavio je danas da je napustio skup u Varšavi zbog toga što Federika Mogerini i drugi domaćini nisu reagovali na izjave ministra spoljnih poslova\nUslov za ulazak u EU: Zatvaranje Rusko-srpskg humanitarnog centra u Nišu\nRuski ministar spoljnih poslova Sergej Lavrov izjavio je da Evropska unija traži da Srbija zatvori Rusko-srpski humanitarni centar u Nišu kao uslov za ulazak u EU.


Potpisan sporazum o saradnji Banskog dvora i Narodnog pozorišta Republike Srpske | Banjaluka.net\nPotpisan sporazum o saradnji Banskog dvora i Narodnog pozorišta Republike Srpske\nSporazum o saradnji između Narodnog pozorišta Republike Srpske i Banskog dvora – Kulturnog centra danas su potpisali direktori ovih ustanova Maja Dodig i Mladen Matović.\n-Sporazum koji smo potpisali predstavlja jedan višestruko kvalitetan i sveobuhvatan dokument koji nam daje osnovu da dosadašnju dobru saradnju naših kuća nadgradimo i unaprijedimo, na radost naše vjerne publike i svih poštovalaca kulture i umjetnosti. Banski dvor će i u budućnosti ostati pouzdan partner svim ustanovama, udruženjima i pojedincima koji doprinose\nkulturnoj i globalnoj afirmaciji našeg grada i Republike Srpske – naglasio je direktor Banskog dvora – Kulturnog centra, Mladen Matović.\nDa je od izuzetnog značaja saradnja i podrška svih institucija kulture sa sjedištem u Banjaluci potvrdila je i direktorica Narodnog pozorišta Republike Srpske, Maja Dodig.\n-U tom duhu zahvalni smo direktoru Banskog dvora – Kulturnog centra, Mladenu Matoviću što je spremno dočekao inicijativu i da se ona definisala današnjim potpisivanjem sporazuma o saradnji. Prvi projekat koji će biti realizovan u okviru saradnje naše dve insituticije kulture je premijera predstave „Derviš i smrt“ koja je planirana za 2. septembar na tvrđavi „Kastel“ – kazala je Dodigova.


Nemačka smatra Tursku glavnom islamističkom platformom – NovostiDana.rs\nNemačka smatra Tursku glavnom islamističkom platformom\nBERLIN – Nemačka vlada smatra da je Turska postala „centralna platforma akcije za islamističke grupe“ na Bliskom istoku, navodi se u poverljivom dokumentu u koji je Asošijeted pres imao uvid.\nTa ocena, koju je prva objavila nemačka državna televizija ADR, sadržana je u poverljivim delovima odgovora nemačkog ministarstva unutrašnjih poslova na pitanja opozicione Partije Levice.\nKako se navodi, ministarstvo unutrašnjih poslova ukazuje na „mnoge izjave solidarnosti i akcije podrške“ turske vladajuće partije predsednika Redžepa Tajipa Erdogana upućene egipatskoj „Muslimanskoj braći“, Hamasu i „grupacijama naoružane islamističke opozicije u Siriji“, kojima se „podvlači ideološka bliskost“.\nU tom dokumentu, koji nosi datum 10. avgusta, dodaje se da se, „kao rezultat domaće i spoljne politike Ankare, koja je korak po korak islamizovana, iznad svega od 2011. godine, Turska razvila kao centralna platforma akcije za islamističke grupe u regionu Bliskog istoka“.\nMinistarstvo unutrašnjih poslova nije želelo da komentariše, već je tim povodom izdalo saopštenje u kome se navodi da je taj dokument „klasifikovan kao poverljiv, i stoga ne može da javno komentariše o njegovom sadržaju“.\nKako se dodaje u saopštenju, ministarstvo spoljnih poslova, zbog tehničke greške, nije bilo uključeno u sastavljanje konačne verzije odgovora.\nPovezanogradovi, nemačka, novosti online, Turska, vesti\nZvaničnik: Ruski bombarderi se vratili u Rusiju\nPrebegli severnokorejski diplomata stigao u Južnu Koreju


SNS ministar uzeo albanske tablice | Društvo i ekonomija | Direktno\n22. 09. 2021. 16:20 11\nSNS ministar uzeo albanske tablice\nKako su objavili kosovski mediji, bivši ministar poljoprivrede u Vladi Kosova u vreme kada je premijer bio Hašim Tači, Nenad Rikalo, inače politički kadar SNS-a, danas je na prelazu Merdare viđen kako upravlja sa automobilom na kome su registarske tablice kosovskih vlasti.\nBivši ministar poljoprivrede danas je na graničnom prelazu Merdare viđen da je promenio registarske tablice automobila, a sve nakon nedavne odluke Vlade Kosova o reciprocitetu sa Srbijom po pitanjima registarskih tablica.\nRikalo je danas ušao na Kosovo preko graničnog prelaza Merdare, piše Telegrafi, a prenosi Ozonpress.\nBivši ministar poljoprivrede, šumarstva i ruralnog razvoja u Vladi Kosova Nenad Rikalo za ministra je izabran sa Srpske liste na kojoj su svi kandidati članovi SNS-a. Rikalo je svojevremeno rekao da su mu u akciji kosovskih specijalaca tokom hapšenja tadašnjeg šefa Kancelarije za Kosovo i Metohiju Vlade Srbije Marka Đurića u martu 2018. godine, u Mitrovačkom dvoru "povređena rebra, unutrašnji zid trbuha i da je došlo do kontuzije jetre".\nRikalo je bio ministar srpske zajednice za vreme Haradinajeve vlade.\nKako javlja Telegrafi, nakon pet dana od isteka ugovora, u ponedeljak, 20. septembra - velike policijske snage raspoređene su na graničnom prelazu Jarinje-Brnjak radi primjene reciprociteta.\nA prema ovome, automobili srpskih registarskih oznaka moći će da cirkulišu na Kosovu samo ako budu uklonjene srpske registarske tablice i umesto njih budu stavljene privremene kosovske tablice.\nVlada Kosova je rekla da svi vozači sa registarskim tablicama koje izdaje Srbija moraju da plate pet evra za privremene registarske tablice, a važiće 60 dana.\nSNS Ministar Nenad Rikalo Kosovske tablice


Dell Software mobilne aplikacije za daljinsku kontrolu i osiguranje IT resursa Dell Software mobilne aplikacije za daljinsku kontrolu i osiguranje IT resursa – Personal magazin\nDell Software mobilne aplikacije za daljinsku kontrolu i osiguranje IT resursa\nKompanija Dell Software je predstavila nova mobilna rešenja kreirana da pomognu i podrže zaposlene koji rade van kancelarije, u cilju smanjenja rizika sigurnosti i informatičke kompleksnosti upravljanja na minimum. Suočene sa…\nKompanija Dell Software je predstavila nova mobilna rešenja kreirana da pomognu i podrže zaposlene koji rade van kancelarije, u cilju smanjenja rizika sigurnosti i informatičke kompleksnosti upravljanja na minimum. Suočene sa talasom porasta broja mobilnih uređaja, kompanije se danas intenzivno bore da pretvore fizička u „digitalna” radna mesta i omoguće zaposlenima da budu produktivniji i efikasniji bez stvaranja dodatnog opterećenja i traženja pomoći od IT timova.\nU cilju jačanja operativne efikasnosti i IT agilnosti, kompanija Dell predstavila je nova Dell KACE endpoint systems management rešenja za sistemsko upravljanje u realnom vremenu pomoću tableta ili pametnog telefona. Pored toga, Dell SonicWALL proširuje mogućnosti sigurnog mobilnog pristupa kako bi odgovorio na potrebe korisnika, istovremeno podižući nivo zaštite korporativnih sistema i podataka od eksternih pretnji. Takođe, kompanija je poboljšala Dell Wyse Cloud Client Manager uslugu predstavljajući set modularnih Mobility Consulting usluga za kupce srednje kupovne moći.\n„Kompanija Dell je usmerena na isporuku kompletnih poslovnih mobilnih rešenja i korisnicima nudi inovativan hardver, softver i usluge koje im pomažu u planiranju, predstavljanju i upravljanju novim poslovnim modelima. Nove ponude i sigurnosna poboljšanja predstavljaju značajan korak u osiguravanju pouzdanog i sigurnog pristupa informacijama i resursima potrebnim za rad“, rekao je Tom Kendra, potpredsednik i direktor Systems Management odeljenja kompanije Dell Software.\nPorastom upotrebe mobilnih uređaja koji se koriste u organizacijama, raste i potreba za informatičkom podrškom za široki spektar različitih uređaja. Prema istraživanju agencije Forrester Research, zaposleni koriste mnogo različitih uređaja, od stonih računara (85 odsto), laptop i netbook računara (63 odsto) pa sve do tablet uređaja (21 odsto) i smart telefona (48 odsto). Prema rezultatima, IT mora da prihvati nove modele podrške i mobilne alate kako bi upravljali i održavali uređaje koji se prirodno ne uklapaju u tradicionalane servis usluge i strukture podrške.\nPredstavljanjem Dell KACE K1000 GO aplikacije za Android i K1000 GO aplikacije za iOS uređaje, kompanija Dell Software oslobađa IT administratore tipičnih help desk zadataka i alata za nadziranje rada servera sa mobilnim pristupom Dell KACE K1000 Systems Management Appliance. Aplikacija Dell KACE K1000 GO omogućava informatičkim ekspertima pristup K1000 sa mobilnih uređaja, proveravanje i odgovaranje na obaveštenja kad nisu pri računaru, određivanje prioriteta i ubrzavanje rešavanja problema uz jednostavnije i efikasnije postavljanje softvera.\nPovećanom zaštitom pristupa uz pomoć SonicWALL rešenja, Dell pomaže korisnicima u ispunjenju zahteva za širim pristupom kritičnim aplikacijama, podacima i resursima sa različitih uređaja. Poslednja verzija aplikacije Dell SonicWALL Mobile Connect™ sada je instalirana na svim tablet i prenosnim računarima koji poseduju operativni sistem Windows 8.1. Na ovaj način šire se mogućnosti sigurnog pristupa na više platformi mobilnih uređaja i prenosnih računara, uključujući operativne sisteme Windows, iOS i Android. DellConnected Security sistem pomaže kompanijama da se bolje pripreme za buduće izazove otklanjajući rizike i olakšavajući poslovanje.\nDell SonicWALL Mobile Connect je instaliran na nedavno najavljenoj liniji tablet računara Dell Venue, koju čine četiri nova ultra tanka modela dizajnirana da odgovore na izazove modernog načina života i rada. Novi tableti Venue 8 Pro i Venue 11 Pro sa operativnim sistemom Windows 8.1 predstavljaju spoj visokog nivoa performansi, dizajna i brze reakcije na želje korisnika. Ovi modeli omogućavaju integraciju opreme u postojeće korporativno okruženje, sa potpunom kompatibilnošću sa postojećim Windows aplikacijama i integracijom u Microsoft Office. Aplikacija Mobile Connect u kombinaciji sa novom verzijom Dell™ SonicWALL™ E-Class Secure Remote Access (SRA) omogućava zaposlenima, koji su stalno u pokretu, korišćenje pametnih telefona, tableta ili prenosnih računara sa jednostavnim pristupom kritičnim podacima bez ugrožavanja sigurnosti.\nDell Wyse Cloud Client Manager pruža jedinstvenu, intuitivnu konzolu koja poboljšava vidljivost i kontrolu koju informatički timovi imaju nad pametnim telefonima, tabletima i laptop računarima kompanije ili pojedinaca. Administratori mogu da podrže, konfigurišu, nadziru i osiguraju uređaje sa gotovo bilo kog mesta, kao i da efikasno upravljaju pristupom aplikacijama i sadržajima. Za organizacije srednje veličine kojima je potrebna pomoć u definisanju smera mobilnih tehnologija, Dell je predstavio niz modularnih Mobility Consulting usluga za pojednostavljenje procesa planiranja. Nove usluge su fleksibilne i prilagodljive, u potpunosti prilagođene potrebama kompanije i zahtevima platformi uređaja. Trenutno dostupni moduli odnose se na Mobile Device Management (MDM) i Mobile Content Management (MCM).\nDell KACE sistem za upravljanje uređajima, Dell SonicWALL Mobile Connect i Dell E-Class SRA dostupni su putem direktnih i indirektnih kanala kompanije Dell. Dell Wyse Cloud Client Managers dostupni su već sada, a zainteresovane kompanije mogu se prijaviti online za besplatno tridesetodnevno testiranje pune funkcionalnosti rešenja.\nDell Software mobilne aplikacije za daljinsku kontrolu i osiguranje IT resursa was last modified: November 5th, 2013 by Redakcija\nIT resursimobilne aplikmobilne aplikacijeosiguranje IT resursa\nNikon Df – nova vrsta D-SLR fotoaparata retro dizajna


TUŽAN PRIZOR Ovu devojčicu majka od malih nogu naučila je NAJPOGREŠNIJE STVARI (VIDEO)\nLopovi imaju različite proverene taktike za dolazak do plena, a često su toliko bahati i beskrupolozni da svojim postupcima ostaljaju bez reči.\nJedna od najstarijih taktika je podela uloga koja podrazumeva da dok jedan odvraća pažnju, drugi krade.\nNa internetu je objavljen video snimak koji je navodno snimljen u Kini, koji prikazuje devojčicu kako krade stvari sa uličnog štanda dok jedna žena privlači pažnju prodavačice. Čini se da je i sama žena iskoristila priliku pa je i ona ukrala nekoliko proizvoda. Sudeći prema datumu na snimku video nadzora, on je nastao krajem septembra, a tačna lokacija nije poznata.


INDEX LIBRORUM PROHIBITORUM Knjige zabranjene duže od četiri veka - Sowa-media\nHome > KULTURA I EKOLOGIJA > INDEX LIBRORUM PROHIBITORUM Knjige zabranjene duže od četiri veka\nSa datumom pada Bastilje nekako se, slučajno ili namerno, dva veka kasnije poklopio datum ukidanja Spiska zabranjenih knjiga – Index Librorum Prohibitorum, 14. jul 1966. godine, kada je posle 407 godina paljenja knjiga, progona i zatvaranja svih koji bi se drznuli da o njima zbore ukinuta ova lista.\nIndex Librorum Prohibitorum je 1559. godine uveo rimokatolički papa Pavle IV, uz obrazloženje da se sprečavanjem čitanja nemoralnih knjiga ili knjiga koje sadrže teološke greške štite vera i moral vernika. Ukidanje ovog spiska četiri veka kasnije inicirao je njegov imenjak papa Pavle VI.\nRazna izdanja Indexa su sadržala i crkvena pravila koja su se ticala čitanja, prodavanja i cenzure knjiga. Rukopisi koji su prošli inspekciju službenih čitača su štampani sa natpisom nihil obstat (ništa ne zabranjuje) ili imprimatur (neka bude štampano) na naslovnoj strani.\nNa spisku su se nalazili naučni radovi vodećih naučnika tog doba poput Đordana Bruna, Nikole Kopernika i Johana Keplera, a mnogi naučni radovi koji su bili zabranjeni (na primer o osnovama kosmologije) danas se redovno koriste u nastavi na katoličkim univerzitetima širom sveta. Đordanu Brunu sada je podignut spomenik u Rimu na mestu gde je živ spaljen na lomači, a Meri Faustina Kovalska, koja je bila na spisku, u međuvremenu je proglašena sveticom. Na crnu listu dospela su i dela francuskih enciklopedista, a jedan od poslednjih unetih na listu bio je francuski filozof Žan Pol Sartr.\nUmetnost i nauka, s jedne, i politika i vlast, s druge strane, u istoriji sveta retko kada su uspevale da nađu zajednički jezik. Nezavisno od geografskog položaja i istorijskog trenutka, vlast se nigde nije libila da zabrani dela koja je na bilo koji drugi način ugrožavaju – kritikom, satirom, novim saznanjima, inovacijama…\nIako se rimokatolička crkva pre 53 godina rešila svog spiska nepodobnih dela, i danas postoje književna dela koja mnogim vlastima nisu po volji. Tako je “Vrli novi svet” Oldosa Hakslija 1932. godine bio zabranjen u Irskoj zbog „promiskuitetnog sadržaja“, a nekoliko američkih država je htelo da ga zabrani zbog „negativnih tema“. I „Životinjska farma“ Džordža Orvela je zabranjena u SAD nakon što je tamo izdata 1945. godine, zbog kritikovanja Sovjetskog Saveza, a 2002. godine zabranili su ga i Ujedinjeni Arapski Emirati zbog opisa svinja koji su se kosili s islamskim viđenjem ovih životinja.\nI fantastično delo Luisa Karola „Alisa u zemlji čuda“ bilo je zabranjeno 1931. godine u raznim delovima Kine jer su se u njoj nalazile životinje koje govore, a tamošnje vlasti su strahovale da će deca početi da se ponašaju prema životinjama kao prema ljudima.\nJedan od najprodavanijih krimi-romana na svetu “Da Vinčijev kod” Dena Brauna zabranjen je u Libanu 2004. godine jer se smatralo da je „uvredljiv za hrišćanstvo“. Ista zemlja zabranila je i „Dnevnik Ane Frank“ zbog pozitivnog prikazivanja Izraela, a osim toga zabranjena je i 2010. godine u jednoj srednjoj školi u Virdžiniji zbog „seksualne eksplicitnosti“ i „homoseksualnih tema“.\nMaestralno delo američkog pisca Džona Stajnbeka „Plodovi gneva“ razbesnelo je dušebrižnike zbog opisa ruralne sirotinje, pa je bio je zabranjen u raznim delovima SAD, uključujući Kanzas i Kaliforniju. Knjiga „Satonski stihovi“ indijskog pisca Salmana Rušdija je izazvala haos širom sveta zbog odnosa prema islamu. U Venecueli je za čitanje ove knjige pretila kazna od 15 meseci zatvora, dok je u islamskom svetu predviđena smrtna kazna za njene čitaoce.\nRečnici Meriam Vebster i Amerikan Heritedž su zabranjeni u nekim američkim školama jer određene reči u njima nisu „primerene za sve uzraste“.\nDelo Marka Tvena „Evin dnevnik“, ilustrovani roman o rajskom vrtu iz perspektive prve biblijske žene, zabranjen je 1906. godine a tek je 2011. godine mogao je ponovo da se nađe u prodaji.\nSpisak knjiga koje su bile zabranjivane kroz istoriju uključuje i dela kao što su: “Kandid”, “Vladalac”, “Farenhajt 451”, “Madam Bovari”, “Lolita”, “1984”, “Uliks”, “Doktor Živago”, “Čiča Tomina koliba”, “Gospodar prstenova”, “Ubiti pticu rugalicu”, “Gospođa Dalovej”, “Stakleno zvono”, “Lovac u žitu”, „Hari Poter“ i mnoge druge.\nINDEX LIBRORUM PROHIBITORUM, RIMOKATOLIČKA CRKVA, SPISAK ZABRANJENIH KNJIGA, ZABRANJENE KNJIGE


Posjeta delegacije OSCE Ureda u Tadžikistanu i visokih predstavnika država Centralne Azije deminerskom bataljonu brTP\nPrezentaciju aktivnosti kao i predstavljanje organizacijsko-formacijske strukture, kroz informativni brifing iznio je komandant Deminerskog bataljona major Izudin Muftić.\nNakon prezentacije aktivnosti Deminerskog bataljona uslijedio je konstruktivan razgovor i razmjena iskustava iz oblasti deminerskih aktivnosti. Nakon izvršenog informativnog brifinga, na poligonu kasarne „Rajlovac OS BiH“ upriličen je TT zbor na kojem je prezentovana deminerska i EOD oprema.\nCilj posjete, koji je i postignut, bio je da zvaničnici OSCE ureda u Tadžikistanu i visoki predstavnici država Centralne Azije sagledaju iskustva Oružanih Snaga Bosne i Hercegovine u provođenju akcija humanitarnog deminiranja i uništenja NUS-a.\nNa kraju posjete delegacija se zahvalila na priređenoj prezentaciji, uputili čestitke na postignutim rezultatima i aktivnostima koje obavljaju jedinice bataljona, i u znak zahvalnosti predstavnicima OS BiH uručila prigodne poklone.


KOSOVO I BALKAN, UJEDINJENI U NEZADOVOLJSTVU - Kosovo 2.0\nKOSOVO I BALKAN, UJEDINJENI U NEZADOVOLJSTVU\nPiše Artan Sadiku\t- 31.08.2016\nProtestni pokreti, bilo na Kosovu ili u regionu, moraju da se pozabave osnovnim strukturnim pitanjima u društvu, tvrdi Artan Sadiku.\nKosovo je, verovatno, zemlja sa najbogatijom zaostavštinom u protestima na Balkanu. Uslovljen svojim položajem u jugoslovenskoj federaciji, kao i zbog aktuelnih poteškoća u novoosnovanoj državi, narod Kosova se često organizovao i izlazio na ulice kao na prigodno mesto za političku akciju. Nedavni protesti pod sloganom #protestoj, koji su mobilizovani zahvaljujući objavama prisluškivanih razgovora koji otkrivaju praksu zapošljavanja na kvarno od strane vodećih zvaničnika Demokratske partije Kosova (PDK), može se posmatrati kao kontinuitet te iste popularne političke tradicije.\nIpak, postoji vrlo posebna promena u strategiji kada je reč o protestima grupe #protestoj, a to je neposredna žalba na problem korupcije. Većina istorijski važnih protesta i demonstracija koji su održani na Kosovu organizovani su u dobro pripremljenom kontekstu, sa vrlo prepoznatljivim ciljem, a često su im prethodili ili su praćeni mnogim godinama stalne političke aktivnosti. Činjenica da ovi protesti još nisu uspeli da mobilišu širu narodnu podršku u prvi plan stavlja ograničenja liberalnih strategija. Nada da će kampanja na “Fejsbuku” i medijska izloženost korumpiranih zvaničnika biti dovoljni da izvedu ljude na ulice jeste politička zabluda koja se često dešava u širem sektoru građanskog društva.\nZašto nije dovoljno to što su korumpirane prakse vlade otkrivene? Isto pitanje je postavljeno u Makedoniji, gde su procureli snimci razgovora otkrili mnogo važnije stvari, od multimilionskih dogovora u evrima koji su pronevereni, kažnjavanja političkih protivnika, političkog zatočeništva, manipulisanja slučajevima ubistva od strane državne bezbednosti i izborna krađa. Čini se da, u oba slučaja, izloženost nije dovoljna.\nAko čovek želi da se ozbiljno bavi politikom u ovim zemljama, onda mora da se bavi dubokom političkom analizom naših društava i da se pozabavi pravim političkim aktivnostima. Problematični odnosi zasnovani među strankama i njihovih delova – koji prete ljudima da će izgubiti posao, medijska propaganda i zajedničko pribegavanje pretnjama i zastrašivanju – dovode do opšte korupcije širokih narodnih masa koju uzrokuju stranke. Ovi uslovi, koji stvaraju opštu političku nagomilanost partikularnih interesa, neće biti ukinuti samo zahvaljujući nekom pozivu na protest zbog korupcionaškog skandala.\nMakedonska “Obojena revolucija” pomogla je da se prevaziđu etničke podele, ali se suočila i sa sopstvenim izazovima.\nNajveća posledica protestnih pokreta koji se ne bave postojećim strukturnim odnosima u društvu jeste da upadaju u zamku okrivljavanja širokih narodnih masa pod izgovorom da su ljudi u tim masama neznalice, nesvesni i beznadežni slučajevi. Dakle, inercijom nezadovoljstva, oni zauzimaju elitističku političku poziciju u društvu koje uništava samu početnu motivaciju narodne mobilizacije. Bez bavljenja sistemskim uzrocima korupcije i rada za izgradnju održivih struktura za nastavak političkog angažovanja, inicijativa #protestoj, slična #colorfulrevolution (obojena revolucija) u Makedoniji, završiće se ličnim frustracijama, ali i time da će mnogi aktivisti postati “društveno relevantni” na društvenim medijima, što je relevantnost koja u političkom smislu ne vredi ništa.\nS druge strane, sreća koju aktuelni protesti u Prištini imaju jeste da nijedna politička partija dosad nije pokušala da se pridruži njihovoj borbi ili da ukrade ono čemu streme. Protesti u Makedoniji su imali sasvim drugačiju dinamiku. Prošle su dve godine antivladinih mobilizacija u organizaciji levo orijentisanih političkih i aktivističkih organizacija, kao i velike studentske mobilizacije koja je uspela da prevaziđe političke i duboke etničke podele u ovoj zemlji. Ali, od samog početka, oni su pokušavali da se izbore sa “malokrvnom” opozicijom — Socijaldemokratskom unijom Makedonije (SDSM) — koja uvek pokušava da se prišlepa političkom radu ovih struktura i pokušava da predstavi sebe kao lidera ovih pokreta. Nažalost, usled veličine ovih struktura i saveza sa liberalnim sektorom sa nevladine scene u toj zemlji, oni su često uspevali u svom naumu.\nU sličnoj situaciji, opozicija u Albaniji je pokušala da preuzme bavljenje pitanjem građevinskih radova tokom kojih dolazi do smrti radnika u toj državi. Dok je levičarski pokret Organizata Politike, kroz svoju istrajnu političku akciju, izneo u javnost smrt maloletnog radnika na deponiji u blizini Tirane, opoziciona Demokratska partija (PD) ubrzo je organizovala događaj po istom pitanju dan pre njihovog najavljenog protesta.\n“Ne davimo Beograd” teži da zaštiti glavni grad Srbije od neobuzdane rekonstrukcije.\nČini se da su protesti u Beogradu, organizovani pod sloganom #NeDavimoBeograd, u sličnoj poziciji kao oni u Prištini. Njihova borba da se očuva vitalni deo grada od megalomanske izgradnje, koju su pokrenuli vlada i gradski zvaničnici, jeste i dalje ograničen oblik reakcije koja s vremena na vreme okuplja veliki broj zabrinutih građana, ali je pravi izazov upravo politizovati ove mase ljudi koji učestvuju i izgraditi održive strukture. Ovaj građevinski projekat u Beogradu je nedvosmisleno povezan sa koruptivnim interesima onih na vlasti; oni (pokret “Ne davimo Beograd”) još nemaju “tvrdokorne činjenice” kao što mi u Makedoniji imamo ili kao što to imaju aktivisti na Kosovu, ali je pređašnje iskustvo pokazalo iznova i iznova da je čak i taj dokaz nedovoljan da bi se ljudi pokrenuli.\nZa ozbiljnu sistemsku promenu, onu koja bi eliminisala izvore korupcije i zloupotrebu moći države od strane aktuelnih balkanskih elita, trebaće vremena. Trebaće dosta teškog rada u organizovanju zajednica i izgradnji jakih veza i međusobnog poverenja. Biće potrebna umrežena struktura koja pruža održiv socijalni program, struktura koja neće biti podložna ucenama, pretnjama i medijskoj propagandi. Sve će to, neizbežno, rezultirati pronalasku političke vizije za Balkan, vizije kojoj Kosovo može i te kako da doprinese.\nDamir Imamović: “Ako neko očekuje da je...\nMakedonija iza dimne zavjese\nPiše Vesna Ilievska\nMonografije | LGBTI prava\nSada znam koje je moje pravo telo\nPomoć obrazovanju na Kosovu\nPiše Rron Gjinovci


Edin Delić i Jakub Mahovkić održali sastanak sa predstavnicima Sisecam Sode Lukavac – Zona047\nobjavio\tZona047.ba\t23. Decembra, 2016.\t1820\tpregleda\nEdin Delić i Jakub Mahovkić održali sastanak sa predstavnicima Sisecam Sode Lukavac\nCilj sastanka kojeg su općinski načelnik Edin Delić i predstavnik Foruma za zaštitu okoliša Jakub Mahovkić održali sa predstavnicima Sisecam Sode Lukavac, uspostavljanje je kvalitetnije saradnje kada je o komunikaciji između Sisecam soda Lukavac i Općine Lukavac riječ zbog adekvatne reakcije u slučaju akcidentnih situacija, kakve su se desile u skoro vrijeme u Lukavcu.\nAida Suljić, inženjer za ekologiju je prisutne upoznala sa dokumentima i planovima koji su u SSL trenutno na snazi, a koji uređuju pitanje različitih vrsta intervencija i mjera. Jula 2013.g., donešeni su Plan sprečavanja nesreća većih razmjera, te Unutrašnji i spoljni plan intervencije, dok je Plan interventnih mjera SSL, iz januara 2016.\nTakođer, na snazi je i Odluka o eksternoj komunikaciji, koja je sastavni dio pomenutih planova, a koja uključuje komunikaciju sa Federalnim ministarstvom okoliša, Federalnom inspekcijom, Štab civilne zaštite, Radio TV Lukavac, što će biti ubuduće dopunjeno. Obzirom da se upravo zbog pravila koje su sadržane u navedenoj Odluci kasnilo sa informacijom prema javnosti.\nPlanovi će biti u skoro vrijeme revidirani,strukturu dokumenta će biti potrebno promijeniti, pri ćemu će se uvažavati i smjernice koje budu bile predložene od strane Općine Lukavac. Kako je načelnik Delić kazao: „Želimo podići nivo komunikacije između lokalne uprave i Sisecam soda Lukavac čak i iznad onog što je propisano, tako da u svakom trenutku znamo kada dođe do uticaja na okoliš“.


Kiril: Verujemo da nikakve svetske sile, čiji je jedini cilj uništenje Crkve, neće biti uspešne\nIzvor: Vostok.rs, 15.Okt.2018, 10:41\nPatrijarh moskovski i cele Rusije Kiril izjavio da ne veruje u uspeh svetskih sila koje pokušavaju da unište kanonsku pravoslavnu crkvu u Ukrajini.\n„Znamo da danas nije lako na bratskoj zemlji ukrajinskoj koja prolazi kroz teška iskušenja. Verujemo da ’vrata pakla‘ neće nadvladati Crkvu. Verujemo da nikakve svetske sile, čiji je jedini cilj uništenje Crkve, neće biti uspešne“, rekao je patrijarh posle večernje liturgije u Saboru Svetog duha u Minsku.\nPrema njegovim rečima, slične krize su se već događale u istoriji mnogo puta, pa i sasvim nedavno, u 20. veku. Crkva se savijala pod udarcima, ali nikada se nije lomila i „ostajala je duhovna sila“ i nadanjhivala ljude da brane svoju veru.\nObraćajući se vernicima u hramu, on je rekao da bi tokom ove jubilarne godine veoma voleo da bude zajedno sa pastvom svojom u Belorusiji. Poglavar Ruske pravoslavne crkve je naveo da Bela Rus predstavlja poseban deo istorijske Rusije koji „nikada nije padao u zavisnost od stranih vladara druge vere“ i „na kojem je od drevnih vremena gorela vatra pravoslavne vere“.


Poternica za Rutovićem zbog ranjavanja Rankovića - KRIK\nObjavio/la KRIK.rs april 13, 2017\nViši sud u Beogradu izdao je naredbu za raspisivanje međunarodne poternice za Željkom Rutovićem zbog pokušaja ubistva Predraga Rankovića Peconija.\nRutović je osumnjičen da je krajem marta u večernjim satima u hotelu „Prag“ u Beogradu pucao na Predraga Rankovića Peconija. Prema pisanju medija pucnjavi je prethodila svađa, nakon čega je Ranković ranjen u noge.\nRutović se od tada nalazi u bekstvu i nakon naredbe Višeg suda, Ministarstvo unutrašnjih poslova odlučuje o podizanju međunarodne poternice za njim i još dvojicom osumnjičenih.\nRanković i Rutović danas su biznismeni koji kontrolišu brojne firme u Srbiji, ali su devedesetih obojica dovođeni u vezu sa kriminalom.\nU Beloj knjizi organizovanog kriminala navodi se da je Ranković bio član surčinskog klana koji je predvodio Ljubiša Buha Čume, dok je Rutović pripadao zvezdarskoj grupi koju je predvodio Sredoje Šljukić Šljuka. Surčinci su se bavili krađom automobila, prodajom droge, švercom nafte i cigareta. Zvezdarska grupa takođe je švercovala naftu i drogu, i bila je poznata po nasilnim delima – razbojništvima, iznudama, reketiranju i ubistvima.\nGodinu dana nakon toga optužen je zbog utaje višemilionskog poreza u svojoj firmi koja se bavila igrama na sreću i držala poker aparate. Posle osam godina suđenja ovaj postupak je zastareo.\nRanković je zvanično vlasnik samo kompanije „ Fantasy sweet“ za proizvodnju slatkiša. Nezvanično je vlasnik brojnih drugih firmi – posredstvom šuraka Srđana Sredojevića. „Tri šešira“, „Tašmajdan“, „Kasina“, „Dva bela goluba“ su u vlasništvu UPD Stari grad koju kontroliše Sredojevićeva kompanija „Invej“.\nNa Rutovića se ne vodi nijedna firma, ali njegov brat takođe poseduje brojne poznate hotele i restorane u prestonici, a neki od njih su „Grgeč“, „Dva jelena“, „Grčka kraljica“.\nViše detalja o Rankoviću i Rutoviću pročitajte u posebnoj priči.


Sarajevski 'San': Čović i Dodik dijele BiH - tportal\nSarajevski 'San': Čović i Dodik dijele BiH\nZadnja izmjena 28.10.2009 22:24\nObjavljeno 28.10.2009 u 22:21\nSarajevski list 'San' objavio je u srijedu kako, navodno, predsjednik Hrvatske demokratske zajednice Bosne i Hercegovine (HDZ BiH) Dragan Čović i predsjednik vlade Republike Srpske Milorad Dodik spremaju nov plan za podjelu BiH.\nNe pozvavši se na ikoji određen izvor, niskonakladni sarajevski list tvrdi kako su Čović i Dodik na tragu dogovora o uspostavi novoga teritorijalnog ustroja BiH koji bi se temeljio na trima entitetima te na Sarajevu kao distriktu.\nSličnu informaciju u početku tjedna, također se ne pozivajući na izvor, objavio je jedan od bosanskohercegovačkih internetskih portala kritički raspoloženih prema vođi HDZ-a BiH.\nU granice novoga, navodno, hrvatskog entiteta, po tvrdnjam sarajevskog lista, ušao bi prostor Zapodnohercegovačke, Hercegbosanske i Posavske županije te većinske hrvatske općine u Hercegovačko-neretvanskoj i Srednjobosanskoj županiji. Pozivajući se na dobro obaviještene, ali neimenovane izvore, list tvrdi kako bi tim planom RS ostao u sadašnjim granicama, a Federacija BiH bila bi podijeljena na bošnjački i hrvatski entitet u koji bi ušao sav Mostar kao glavni grad trećeg entiteta.\nPrijedlog preustroja BiH na četiri teritorijalne jedinice umjesto dvaju sadašnjih entiteta zapravo je spomenut tijekom pregovora o reformama koje su 2008. u mjestu Prudu počeli Čović, Dodik i predsjednik Stranke demokratske akcije (SDA) Sulejman Tihić.\nTaj prijedlog nikad nije dobio Tihićevu potporu, a Dodik je kazao kako je preustroj BiH moguć samo ako se očuva Republika Srpska u sadašnjim granicama.\nTeritorijalni preustroj BiH uopće nije bio na dnevnom redu pregovora vođa sedam političkih stranaka u BiH vođenih 9. i 20. listopada u vojnoj bazi Butmiru kod Sarajeva pod pokroviteljstvom švedskog ministra vanjskih poslova Carla Bildta i zamjenika američke državne tajnice Jamesa Steinberga.


Rusija bi mogla da se kandiduje za Olimpijske igre - 03.09.2021, Sputnik Srbija\nRusija bi mogla da se kandiduje za Olimpijske igre\nRuski predsednik Vladimir Putin ne isključuje mogućnost da se Rusija prijavi za domaćina Olimpijskih igara, između ostalog i na Dalekom istoku. Međutim, prema... 03.09.2021, Sputnik Srbija\n„Nažalost, u svetu je sve manje kandidata za organizovanje Olimpijskih igara“, rekao je Putin na plenarnoj sednici Istočnog ekonomskog foruma. On je objasnio da su „ovi događaji skupi i drugo, vezani su sa današnjicom koja je, kao što znate, nažalost, pokrivena pitanjima pandemije i borbe protiv zaraznih bolesti“.„Postoje mnoge druge komponente“, primetio je predsednik, podsećajući na pripreme za Olimpijske igre u Tokiju kada je „bilo mnogo demonstracija u Japanu i onih koji su protestovali protiv održavanja Olimpijskih igara u ovoj zemlji“.Prema njegovim rečima, Rusija je uvek podržavala Olimpijske igre i „nadam se da se principi olimpizma neće izopačiti i da ovde neće biti političkih primesa“.„Ako sve bude ovako kako govorim, onda ne isključujemo mogućnost održavanja Olimpijskih igara u Ruskoj Federaciji. Daleki istok i Vladivostok jedno su od perspektivnih platformi“, odgovorio je Putin na pitanje o mogućoj kandidaturi Rusije za domaćina Olimpijskih igara u Vladivostoku 2036. godine.Međutim, šef države je dodao da je prerano govoriti o tome i da se sve mora promisliti.Pročitajte još:\nsport, rusija, vladimir putin, vladivostok, olimpijske igre, rusija – društvo\n© Sputnik / Alekseй Filippov / Uđi u foto-galerijuOlimpijska zastava\nRuski predsednik Vladimir Putin ne isključuje mogućnost da se Rusija prijavi za domaćina Olimpijskih igara, između ostalog i na Dalekom istoku. Međutim, prema rečima šefa države, za sada je rano govoriti o tome, jer mora da se ispuni nekoliko uslova.\n„Nažalost, u svetu je sve manje kandidata za organizovanje Olimpijskih igara“, rekao je Putin na plenarnoj sednici Istočnog ekonomskog foruma. On je objasnio da su „ovi događaji skupi i drugo, vezani su sa današnjicom koja je, kao što znate, nažalost, pokrivena pitanjima pandemije i borbe protiv zaraznih bolesti“.\n„Postoje mnoge druge komponente“, primetio je predsednik, podsećajući na pripreme za Olimpijske igre u Tokiju kada je „bilo mnogo demonstracija u Japanu i onih koji su protestovali protiv održavanja Olimpijskih igara u ovoj zemlji“.\nPrema njegovim rečima, Rusija je uvek podržavala Olimpijske igre i „nadam se da se principi olimpizma neće izopačiti i da ovde neće biti političkih primesa“.\n„Ako sve bude ovako kako govorim, onda ne isključujemo mogućnost održavanja Olimpijskih igara u Ruskoj Federaciji. Daleki istok i Vladivostok jedno su od perspektivnih platformi“, odgovorio je Putin na pitanje o mogućoj kandidaturi Rusije za domaćina Olimpijskih igara u Vladivostoku 2036. godine.\nMeđutim, šef države je dodao da je prerano govoriti o tome i da se sve mora promisliti.\nPutin: Rusija domaćin Olimpijskih igara – pokrenućemo to pitanje uskoro


Leoni počeo izgradnju fabrike u Kraljevu › Made-in-Germany.rs\nNemački proizvođač autokablova „Leoni“ juče je svečano obeležio početak izgradnje svoje nove fabrike u Kraljevu, u kojoj će, kako najavljuje, zaposliti još 5.000 radnika.\nGeneralni direktor Leonija Klemens Saks objašnjava da je bord direktora kompanije odlučio da svoju četvrtu fabriku u Srbiji otvori baš u Kraljevu, prvenstveno zbog dobre putne komunikacije, prenose srpski mediji.\n– Između četiri lokacije koje smo imali u ponudi, odabrali smo Kraljevo. Imajući u vidu dobro poslovanje naše tri fabrike koje već imamo u Srbiji, doneta je odluka da se poslovanje proširi sa četvrtom. Kraljevo je izabrano upravo zbog zemljišne parcele, raspoložive radne snage, i dobre putne komunikacije – priča Saks.\nNova fabrika će biti prva u Kraljevu nakon punih 30 godina i najveća fabrika Leonija u Srbiji. Na „Ratarskom imanju“ će već do kraja godine biti izgrađeno prvih 6.500 kvadratnih metara fabričkkog prostora i zaposleno oko 150 radnika, mahom inženjera i tehničara, dok će već krajem januara 2019. započeti probna proizvodnja kablovskih sistema za jednu od najvećih svetskih automobilskih kompanija, nemački Mercedes.\nPlanirano je da Leoni u izgradnju i opremanje fabrikih pogona u Kraljevu uloži 60 miliona eura do 2023. godine i ukupno zaposli 5.000 ljudi, dok bi fabrička zgrada, proizvodne površine od 45.000 kvadrata, kompletno trebalo da bude završena do kraja prvog kvartala 2020. godine.\nLeoni u Srbiji posluje od 2009. godine, kada je prvu fabrik otvorio u Prokuplju. Fabrika u Malošištu je počela sa radom 2014. a 2017. i fabrika u Nišu. Sve tri fabrike proizvode kablovske setove za svetske proizvođače premijum automobila. U Leoniju u Srbiji trenutno radi oko 6.000 ljudi.


DS, DJB, Dveri i SRS i za vanredne parlamentarne izbore - ebart\n01. Februar 2017. godine\nLideri nekoliko opozicionih partija u Srbiji -DS, DJB, Dveri i SRS ocenili su da su pored predsedničkih izbora neophodni i vanredni parlamentarni izbori.\nGostujući u emisiji "Upitnik" na Radio-televiziji Srbije, lider Pokreta DJB Saša Radulović rekao je da su brojni razlozi zbog kojih su Srbiji neophodni i vanredni parlamentarni izbori izdvojivši kao neke od tih razloga urušavanje pravne države, korupciju i partokratiju.\n"Zbog toga su nam potrebni izbori - da bi ovo promenili... Naš protivnik na ovim izborima je (premijer) Aleksandar Vučić i Srpska napredna stranka (SNS)", rekao je Radulović, koji je i kritikovao što u emisiju "Upitnik" učestvuju samo lideri opozicije, a niko iz vladajuće koalicije.\nRadulović je između ostalog kritikovao Vučića zato što ništa nije uradio po pitanju korupcije, pljačkanja države i rešavanja slučaja rušenja objekata u beogradskoj četvrti Savamala.\nPredsednik DS Dragan Šutanovac ocenio je da su Srbiji neophodni i parlamentarni izbori zato što bi mogli da zaustave "spiralu propadanja" u kojoj se zemlja nalazi, navodeći da je u zemlji vanredno stanje, katastrofalna ekonomska situacija, kao i životni standard građana koji je u stalnom opadanju.\nŠutanovac je kazao da u Srbiji nema pravne države i dodao da DS podržava kandidaturu zaštitnika građana Saše Jankovića za predsednika zemlje, zato što, kako kaže, mora da se uspostavi pravna država u kojoj se svi bore za radnička prava.\nIstakao je da mora da se izvrši reforma poreskog sistema kako bi se sredstva pravilno raspodelila i kako bi se promenila situacija u kojoj "nezaposleni traže posao, a oni koji se zaposle ne mogu da prežive od plate".\nLider Pokreta Dveri Boško Obradović rekao je da su umiranje ljudi od gladi i zime širom zemlje, isključivanje struje porodicama u januaru, slika na kojoj je ministar zdravlja sa kriminalcem samo neki od razloga zbog kojeg su izbori neophodni.\nObradović je rekao da se Dveri zalažu za politiku povratka nacionalnom identitetu, zaštitu granica Srbije od migranata, podsticaje za porodice, podršku domaćoj privredi, vraćanje redovnog služenja vojnog roka, pooštravanje kaznene politike, vraćanje otetog penzionerima, okretanje od EU i prekid dijaloga Beograda i Prištine, smanjenje poreza i doprinosa preduzetnicima, naplaćivanje poreza tajkunima, itd.\n"Dveri se zalažu za vanredne parlamenta izbore, jer smatramo da je SNS prekršio sva predizborna obećanja", rekao je Obradović i istakao da je SNS na vlasti pet godina i da boljitka u zemlji nema, ali da se lažna obećanja nastavljaju, dok država radi za interese krupnog kapitala i stranaca, a ne interese građana.\nOcenio je da bi bilo dobro da se, ako se održe i parlamentarni izbori, više ne prave "frankeštajn koalicije" za prelazak cenzusa.\n"Potrebno je provetravanje političke scene Srbije", rekao je Šarović i dodao da je predlog rešenja svih problema "čovek koji podnosi ličnu žrtvu zarad državnog interesa" - Vojislav Šešelj.


Pendeš primila predstavnike Političkog i sigurnosnog odbora Vijeća EU - informativa.ba\nBiznis EU Pendeš primila predstavnike Političkog i sigurnosnog odbora Vijeća EU\nPendeš primila predstavnike Političkog i sigurnosnog odbora Vijeća EU\nMinistrica odbrane Bosne i Hercegovine Marina Pendeš primila je danas delegaciju Političkog i sigurnosnog odbora Evropske unije (PSO) koja boravi u dvodnevnoj posjeti BiH, predvođenu predsjedavajućom Sofie From-Emmesberger.\nTokom susreta ministrica Pendeš je delegaciji EU predstavila prioritete saradnje Ministarstva odbrane i Oružanih snaga BiH s Evropskom unijom u oblasti zajedničke sigurnosne i odbrambene politike, pri čemu je naglasila značaj Misije ''ALTHEA'' i saradnje sa snagama EUFOR-a, koja snažno doprinosi održavanju stabilnosti u BiH, kao i zajedničku saradnju sa OS BiH u oblasti obuke i izgradnji kapaciteta.\nMinistrica je naglasila i da Oružane snage BiH učestvuju u Misiji obuke EU u Centralnoafričkoj Republici, gdje se planira povećati doprinos iduće godine, a vrlo značajnim je istakla i posebno priznanje od prošlog mjeseca, kada je PSOTC prihvaćen u Mrežu Evropskog koledža sa sigurnost i odbranu (ESDC). Ministrica Pendeš je naglasila i da je podržala ideju za uspostavu Vojno-sigurnosne akademije zapadnog Balkana, koja je još u formi inicijative.\nTakođer, Pendeš je, između ostalog, a govoreći o procesu pristupanja Evropskoj uniji, naglasila da MO i OS BiH, u skladu sa svojim nadležnostima, u velikoj mjeri daju doprinos ostvarenju tog cilja, te da insistira na profesionalnosti i odgovornosti izvan bilo kakvih političkih utjecaja.\nDelegaciju PSO Vijeća EU je sačinjavalo 28 ambasadora, a na sastanku koji je održan u Domu OS BiH u Sarajevu bio je i šef Delegacije EU u BiH i specijalni predstavnik EU u BiH ambasador Lars-Gunnar Wigemark.\nPendeš je zahvalila Wigemarku za odličnu saradnju koju Ministarstvo odbrane BiH ima s Delegacijom EU u BiH u mnogim zajedničkim projektima.\nPredstavnici PSO-a su zahvalili Pendeš na doprinosu OS BiH u operacijama EU za upravljanje krizama u Trening misiji Evropske unije (EUTM) u Centralnoafričkoj Republici, te podržali nastojanja Ministarstva odbrane BiH u procesu EU integracija i ispunjavanja zakonom propisanih nadležnosti, saopćeno je iz Ureda za odnose s javnošću Ministarstva odbrane BiH.


17-11-2019 09:32 Ratni izveštaji Sirija / Irak Izdvojeno Svet Planeta\nSirijske demokratske snage (SDF) nastavila je sa žestokim napadima na grupe militanata, koje podržava Turska u severnoj delu provincije Raka.\nKurdi spremni za napad na Turke (Foto: Jutjub)\nKako prenose lokalni mediji, pripadnici SDF-a su uspeli da povrate sela Bir Tmah i Sadah, koja su bila u rukama Sirijske nacionalne armije (SNA).\nPrema poslednjim informacijama, žestoke borbe se vode u ovom području. Lokalni izvori navode da ima veliki broj nastradalih na obe strane, ali nema detaljnih informacija.\nBorci SNA su potom uzvratili kontranapadom na Kurde, a pomoć im je pružila turska vojska. Međutim, pripadnici SNA nisu uspeli da osvoje nijedno selo, pošto su borci SDF-a uspeli da odbiju sve neprijateljske napade.\nPripadnici SNA su početkom novembra počeli seriju napada u severnoj Raki, a glavni cilj im je da blokiraju strateški važan magistralni put M4.\nLokalni mediji podsećaju da ovi česti sukobi krše primirje u ovom delu Sirije, koje su nedavno dogovorile Turska, Rusija i SAD.\nPročitajte OVDE šta se sprema Donaldu Trampu.\nKAD MIKSI ZAJAŠE, SVE PUCA! Nažešća vrela akcija do sada: Zola uporno odbijao, a onda je Kulićka uzela "stvar u svoje ruke" (VIDEO 18+)


Đokić: Prodajom „Ljubije“ želimo da oživimo proizvodnju u Prijedoru – Top Portal\nsreda 24 april 2019 / 4:50\nĐokić: Prodajom „Ljubije“ želimo da oživimo proizvodnju u Prijedoru\nMinistar industrije, energetike i rudarstva Republike Srpske Petar Đokić izjavio je Srni da je cilj Vlade Srpske da prodajom državnog kapitala u Rudnicima željezne rude /RŽR/ „Ljubija“ doprinese oživljavanju rudarske proizvodnje na području Prijedora.\n„Naš najvažniji cilj, kada je riječ o RŽR `Ljubija`, jeste da dođe do obnavljanja i razvoja proizvodnje na području rudarskog basena Prijedor, a posebno oživljavanja proizvodnje u Ljubiji. To nam je strateški interes i nemamo drugog puta da bi do tog cilja došli osim privatizacije državnog kapitala kroz koju želimo da podstaknemo novo investiranje u RŽR `Ljubija`“, naglasio je Đokić.\nPrema njegovim riječima, oživljavanjem proizvodnje u rudniku u Ljubiji doći će do ekonomskog rasta u prijedorskoj regiji i povećanja aktivnosti „Željeznica Republike Srpske“, kojima Vlada želi da pomogne da budu stabilno preduzeće i da bolje posluje, uključujući niz drugih partnera u rad novog rudnika.\nŽeleći da doprinese razvoju privrede i imajući u vidu da je rudarska proizvodnja u Prijedoru bila noseća privredna aktivnost od koje je grad živio i razvijao se, Đokić je istakao da je Vlada Srpske donijela zaključak da 10 odsto iznosa za koji će biti prodate akcije RŽR „Ljubija“ bude usmjereno gradu Prijedoru za podsticaj razvoja privrednih aktivnosti.\n„To je odgovoran odnos Vlade prema Prijedoru i građanima. Oni će dobiti dodatni iznos novca koji sigurno nikada ne bi imali ako bi ovo preduzeće nastavilo da posluje u ovom obliku. To bi bio izuzetak da jedna lokalna zajednica dobije toliko novca“, rekao je Đokić.\n„Rudarska proizvodnja prodajom akcija RŽR `Ljubija` ne može biti ugrožena, već može biti ugrožena samo ako postojeći koncesionar koji vrši eksploataciju mineralnih sirovina `Arselor Mital` bude toliko drzak da ide na odmazdu prema Srpskoj zbog toga što dopušta da te akcije budu prodate“, kaže Đokić.\nPrema njegovim riječima, učinjeno je sve da bi bilo pokazano veliko razumijevanje i prema sadašnjem partneru Vlade – „Arselor Mitalu“ i da ta kompanija sada ima sve uslove da kupi akcije.\n„Bilo bi možda i najbolje rješenje da to kupe oni i da nastave da razvijaju proizvodnju, što su do sada odbijali. Ako `Arselor Mital` kupi akcije, on neće moći da ih drži kao mrtav kapital, već mora da pokrene proizvodnju u Ljubiji. To nam je cilj, a ne da se inatimo i ulazimo u sporove i sukobe sa tom kompanijom“, rekao je Đokić.\n„Ali, ako ne budu oni kupci, biće neko drugi ko neće ulagati novac da bi imao mrtve akcije kao što su one danas“, napomenuo je Đokić.\nKomentarišući neuspjele pokušaje privatizacije državnog kapitala u RŽR „Ljubija“, Đokić je rekao da mu je žao što taj posao nije završen kada je započet.\n„Vjerujem da je to bila najbolja moguća ponuda koju smo mogli imati za akcije skoro mrtvog preduzeća. RŽR `Ljubija` je 2004. godine utapanjem u `Arselor Mital Prijedor` kao zajedničko preduzeće izgubila smisao i praktično je to preduzeće tada ugašeno. Ono je ostalo samo u evidencijama, ima nešto malo imovine i djelatnosti. Ono se sada bavi proizvodnjom šampinjona ili uslugama koje nemaju veze sa rudarstvom. To preduzeće mora da prođe vlasničku transformaciju koju smo tada započeli“, istakao je Đokić.\nOn je podsjetio da je ranije postojala ponuda vrijedna 92 miliona KM za akcije „mrtvog“ preduzeća, da u razvoj rudarske proizvodnje na području Ljubije bude investirano 56 miliona KM i da se u roku od tri godine dobije 300 novih radnih mjesta.\n„Rudnik u Ljubiji ne radi od 1992. godine i imali smo priliku da oživimo proizvodnju za kratko vrijeme. Efekti koje smo mogli da ostvarimo su bili izuzetni, ali nažalost nije bilo razumijevanja za to. I dalje imamo problem sa tim preduzećem i zbog toga se Vlada odlučila da nastavi postupak metodom prodaje akcija putem berze koja je jedina ostala na raspolaganju“, kaže Đokić.\nZasjali krstovi na Sabornoj crkvi u Mostaru\nPremijer Novog Zelanda: Uvozimo radnike jer se naši drogiraju


Penzija kad dokažeš da si živ - Penzin\nPočetna Magazin Godine Penzija kad dokažeš da si živ\nNakon što su ga u banci obavestili da mu penzija nije uplaćena, obratio se Filijali niškog PIO fonda, gde mu je rečeno da, prema njihovim podacima, osoba pod tim imenom nije među živima. I naravno, lična dokumenta nisu mu bila dovoljna da dokaže da je živ, već su mu tražili dodatne dokaze.\nTodorović kaže da ga je doživljeni stres više pogodio nego trenutna besparica, pristigla rata kredita i računi za komunalije. Finansijski direktor filijale, Žarko Aćimović, objašnjava da se greška potiče iz spiska preminulih penzionera Republičkog zavoda za statistiku.\nU niškoj filijali, koja ima oko 90.000 penzionera, dodaju da su greške zaista retke i da su Todoroviću uputili izvinjenje i uplatili mu privremeno obustavljenu penziju.\nTags:bankaJužna SrbijakreditMilorad TodorovićNišpenzionerPIO fondŽarko Aćimović


Jeftini letovi iz Srbije za Irak - Avionske karte Srbija Irak - eSky.ba\nLetovi iz Srbije za Irak\nPretražite letove iz Srbije za Irak\nProvjerite najbolje ponude letova iz Srbije za Irak\n✔ Postoje li posebne ponude za letove iz Srbije za Irak na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Irak ?\n✔ Ako rezerviram let iz Srbije za Irak , mogu li rezervirati ujedno i smještaj?\n✔ Koje avio-kompanije nude letove iz Srbije za Irak ?\nBudite sigurni, da na eSky.ba ponuda letova iz Srbije za Irak uključuje ne samo niskotarifne avio-kompanije, već i one koje su specijalizirane za visoki standard.


Župa Wellness & Spa, Kopaonik, Srbija Zima 2020, Zimovanje - SkiSun.rs\nLokacija: Objekat je podignut na mestu nekadašnjeg odmarališta Župa, iznad odmarališta Suva Ruda, i neposredno ispod hotela Srebrna Lisica (ex Investbanka). Projektovan je i izgrađen na način da zadovolji potrebe savremenog gosta, bez obzira na period godine kada se boravi u njemu. U neposrednoj blizini nalazi se pojas zelenila obrastao borovom šumom.\nCena Spa karte (ulazak na bazen i korišćenje svih sauna) za termin 09-17h iznosi 600 rsd po osobi, za termin 17-22h iznosi 840 rsd po osobi; Ostale usluge Spa centra se plaćaju po definisanom cenovniku; Usluge Spa & Wellness centra se rezervišu i doplaćuju na licu mesta, prema raspoloživosti;


Niška policija uhapsila je I. I. (20) zbog osnovane sumnje da je organizovao grupu maloletnika s kojima je izvršio sedam pljački automobila u romskom naselju Stočni trg u tom gradu, saopšteno je danas.\nPrema navodima policije, grupa maloletnika je na istom mestu i na isti način presretala vozače koji su se vraćali iz obližnjeg velikog tržnog centra i otimala im robu iz automobila.\n„Hapšenjem osumnjičenog rasvetljeno je sedam krivičnih dela kradja i teških kradja na naročito opasan i drzak način u ulicama Ivana Milutinovića, Šumadijskoj, prema naselju Medoševac i Koste Abraševića“, piše u saopštenju.\nPolicija je prilikom pretresa kuće u kojoj žive osumnjičeni maloletnici našla aluminijumske merdevine, motorne i električne testere, brusilice, ispravljač za punjenje akumulatora i druge predmete za koje su sumnja da su ukradeni.\nPo nalogu Osnovnog javnog tužilaštva u Nišu, osumnjičenom I. I. odredjeno je zadržavanje do 48 časova posle čega će, uz krivičnu prijavu, biti priveden tužilaštvu.\nProtiv maloletnih osoba, osumnjičenih da su učestvovale u izvršenju tih krivičnih dela, podnete su krivične prijave u redovnom postupku, po nalogu Višeg javnog tužilaštva u Nišu.\nPrema nezvaničnim saznanjima, sve pljačke vozila u romskom naselju Stočni trg obavljane su po istom scenariju. Jedan ili više maloletnih Roma zaustavljalo bi vozila istrčavanjem na kolovoz, a dok bi se vozač raspravljao sa njima i ubedjivao ih da se sklone sa puta, ostali bi uzimali iz automobila sve što bi našli na sedištu i u gepeku.